Seħħet ħaġa stramba fl-isfond tal-kumpilazzjoni li hemm għaddejja fil-qorti kontra Yorgen Fenech li jinsab mixli bil-qtil ta' Daphne Caruana Galizia.

Fil-bidu ta' Diċembru d-Deputat Avukat Ġenerali Philip Galea Farrugia ppreżenta nota fil-qorti li permezz tagħha lmenta li Simon Mercieca kien qed jattakkah ripetutament, kien qed jimminah u kien qed jipprova jkisser il-kredibilità tiegħu dan kollu għaliex kien qed jaqdi dmiru billi jitkellem għan-nom tal-istat f'każ kontra persuna li hi suspettata bi qtil.

Kien għadu ma rċeviex tweġiba sakemm, ħin bla waqt, fit-28 ta' Diċembru Philip Galea Farrugia fil-qorti sema' lill-Maġistrat Rachel Montebello taqra' digriet tagħha b'risposta għal rikors li kien ġie preżentat fis-16 ta' Diċembru mill-avukati ta' Yorgen Fenech.

La d-Deputat Avukat Ġenerali, la l-pulizija li qed imexxu l-każ u lanqas il-membri tal-familja tal-vittma ma kienu għadhom semgħu – aħseb u ara kemm kienu qraw – li l-avukati ta' Yorgen Fenech kienu ppreżentaw dan ir-rikors.

Madankollu l-Maġistrat tat id-digriet u qalet li bil-kitba tiegħu dwar il-prosekutur, Simon Mercieca kien ħati ta' disprezz lejn l-awtorità tal-qorti għaliex min jattakka lill-avukati jkun qed jattakka wkoll uffiċjali tal-qorti u għaldaqstant dan jammonta għal disprezz.

Dan id-digriet ma kienx fih dak li talbu l-avukati ta' Yorgen Fenech.

Il-Maġistrat qalet ukoll li kitba satirika ta' persuna fittizja li ġġib l-isem Karl Stennienibarra fil- website " bis-serjeta.com " tammonta għal disprezz lejn l-awtorità tal-qorti għaliex dan kien laqqam lill-avukati ta' Yorgen Fenech bħala "avukati mafjużi".

Aqraw hawn artiklu ta' Victor Borg li jispjega għaliex dan id-digriet huwa wieħed tabilħaqq perikoluż.

Fid-digriet tagħha l-Maġistrat Montebello għamlet ukoll xi "rakkomandazzjonijiet" lill-mezzi tax-xandir dwar il-mod kif dawn qed jirrappurtaw il-każ ta' Yorgen Fenech.

Per eżempju l-Maġistrat "irrakkomandat" li ċerti persuni (bħali) m'għandhomx jikkummentaw jew jiktbu rapporti dwar il-kumpilazzjoni kontra Yorgen Fenech.

Skont il-Maġistrat, rapporti dwar dan il-każ għandhom biss jinkitbu biss minn entitajiet ġurnalistiċi u mhux minn individwi.

Mid-dehra, l-Maġistrat mingħaliha li r-rapport imxandar mill- One TV għandu jkun aktar qrib il-verità minn rapport imxandar minni.

Tistgħu tibqgħu ċerti li din ir-rakkomandazzjoni bi ħsiebni ninjoraha.

Ser ninjora wkoll ir-rakkomandazzjoni biex noqgħod lura milli nikkummenta dwar dak li qed joħroġ mix-xhieda fil-każ kontra Yorgen Fenech.

Sal-lum żammejt lura milli nikkummenta b'mod iebes dwar dan id-digriet li ngħata tmiem is-sena minn Rachel Montebello.

Dan għaliex, sal-lum, kont għadni ma nafx għal liema rappurtaġġ kienet qed tirreferi meta ħarġet bir-rakkomandazzjonijiet tagħha.

Illum kelli l-okkażjoni li naqra' kopji tar-rapporti li l-avukati ta' Yorgen Fenech hemżu mal-ilment tagħhom lill-qorti tas-16 ta' Diċembru.

Skont dawn l-avukati, r-rapporti li kienu qed jilmentaw dwarhom kienu qed jiksru d-dritt fundamentali ta' Yorgen Fenech li jingħata smiegħ xieraq.

Lil dan ir-rappurtar dawn l-avukati sejjħulu "ta' preġudizzju" u "żbilanċjat kontra" Yorgen Fenech u allegaw li "jħammeġ ir-reputazzjoni ta' Yorgen Fenech u qed ikun ta' preġudizzju u ta' xkiel għall-proċeduri li qed isiru kontra tiegħu."

L-ewwel rapport, minn sensiela ta' rapporti mehmużin mal-ilment, huwa artiklu li xandart jien fuq din il- website : " Jitwaħħdu l-interessi ta' Yorgen Fenech u ta' Robert Abela ".

Dan l-artiklu ttratta dwar l-interess komuni li għandhom Yorgen Fenech u Robert Abela li tintemm ħesrem l-inkjesta dwar il-qtil ta' Daphne Caruana Galizia.

Yorgen Fenech ma ridnix nikteb dak li ktibt u l-avukati tiegħu lmentaw lill-qorti li permezz tal-kitba tiegħi kont qed nippreġudika d-drittijiet fundamentali ta' Yorgen Fenech.

Il-Maġistrat irrakkomandat li ma kellix nikteb dak li ktibt, jew, għaliex jien individwu u mhux entità ġurnalistika, għandi noqgħod lura milli nikteb dwar dan is-suġġett.

Tistgħu tibqgħu ċerti li din ir-rakkomandazzjoni bi ħsiebni ninjoraha wkoll.

L-attakk ma sarx biss fuq l-artiklu li ktibt jien.

Saru lmenti wkoll dwar rapporti mxandra fin- Newsbook dwar il-fehma personali ta' Jason Azzopardi li l-persuna li tinsab mixlija bil-qtil ta' membru tal-familja tal-klijenti tiegħu hi tabilħaqq ħatja tal-akkużi li qed jinġiebu kontriha u li postha hu fl-iżbarra.

U l-Maġistrat Rachel Montebello tidher li qiegħda taqbel miegħu.

L-avukat ta' Yorgen Fenech ilmentaw ukoll dwar rapport imxandar mill- Malta Today dwar stqarrija li għamel Arnold Cassola li permezz tagħha talab lill-Ministru Michael Farrugia "jispjega ruħu" dwar il-laqgħa li dan kellu ma' Yorgen Fenech lejliet dakinhar li nbidlet il-politika tal-gvern dwar il-bini tat-torrijiet fl-Imrieħel.

Dawn ilmentaw ukoll dwar rapport simili mxandar fil- Lovin Malta li ttratta dwar rabtiet oħrajn bejn Michael Farrugia u Yorgen Fenech.

L-avukati ta' Yorgen Fenech ilmentaw ukoll dwar rapport li xxandar fit- Times of Malta li żvela li fl-2018 dak li kien il-Kap tal-MFSA Joe Cuschieri kien siefer lejn Las Vegas ma' Yorgen Fenech.

L-avukati ta' Yorgen Fenech ilmentaw ukoll dwar rapport imxandar fil-ġurnal Illum dwar konversazzjonijiet li kienu seħħew permezz tal- WhatsApp bejn Yorgen Fenech u ministri tal-kabinett li kixfu r-rabtiet bejn il-gvern u n-negozjanti f'dan il-pajjiż.

L-avukati ta' Yorgen Fenech ilmentaw ukoll dwar kumment imxandar fil- Facebook minn Corinne Vella, oħt Daphne Caruana Galizia, dwar rapport li xxandar fin- Newsbook dwar il-ftehim li ntlaħaq bejn Apap Bologna u Gasan biex dawn "iħallsu €2.5 miljun lil Yorgen Fenech 'tal-kuntatti li rnexxielu jagħmel mal-awtoritajiet'."

Dawn ilmentaw dwar kitba fil- Facebook minn Matthew Caruana Galizia li permezz tagħha kkritika n-nuqqas ta' azzjoni minn naħa tal-Pulizija dwar l-email li kien bgħat l-uffiċjal tas-SOCAR involut fil-konġura Electrogas ma' Yorgen Fenech u ma' Konrad Mizzi.

U l-Maġistrat Rachel Montebello jidher li qiegħda taqbel miegħu.

Biex inkun ġust mal-Maġistrat, jeħtieġ li niċċara li din ma ppruvatx tipprojbixxi lil dan it-tip ta' rappurtar u lill-kummenti li xxandru.

Iżda l-Maġistrar għażlet li lill-prosekutur, lill-avukat ġenerali u lill-avukati tal-vittma, ma tagħtihomx iċ-ċans li jwieġbu u li jgħidu tagħhom, u b'hekk bierket l-attakk li għamel Yorgen Fenech fuq id-dritt ta' kull ċittadin f'dan il-pajjiż li jsir jaf x'kien twettaq minnu minn wara l-kwinti.

Issa wasalna s'hawn u jidher li, kieku kien għall-Maġistrat, ma kellux ikun hemm rappurtar dwar l-iskandlu tal-Electrogas, dwar l-iskandlu tal-imtieħen tar-riħ tal-Montenegro, dwar l-iżbalji – kemm ġenwini kif ukoll dawk li saru apposta – li saru fl-investigazzjoni dwar il-qtil u dwar ir-rabtiet korrotti bejn Yorgen Fenech u persuni pubbliċi.

Il-verità hi li ma jistax ikollna demokrazija sħiħa jekk dawn l-istejjer jiġu mistura mill-pubbliku – stejjer li għandu kull dritt li jsir jaf dwarhom – kemm jekk dawn jinsatru permezz ta' digriet tal-qorti jew minħabba l-biża' b'konsegwenza tar-"rakkomandazzjonijiet" tal-qorti.

Ser ikun hemm uħud li ser jiġu mġiegħla joqgħodu lura għaliex dawn ġeneralment jippreferu li jobdu d-direzzjonijiet li tagħti l-qorti.

U jkun hemm oħrajn li jinħakmu mill-biża' minħabba l-mod kif qed jiġi ttrattat "Karl Stennienibarra".

Ma jistax isir paragun bejn dak li kiteb Simon Mercieca u dak li xxandar f' bis-serjeta.com jew f'xi artiklu ieħor.

Fi ftit kliem, rappuurtaġġ li jkun veritier, fattwali, onest u bilanċjat ma jista' qatt ipinġi f'dawl sabiħ lil Yorgen Fenech.

U ta' dan jaħti biss Yorgen Fenech.

Bħala ġurnalisti ma nistgħu naċċettaw qatt l-idea li għandna nagħmlu sarima ma' ħalqna biex ma jkunx hemm iċ-ċans li jidher ikraħ Yorgen Fenech.

Dan huwa żvilupp mill-aktar stramb.

U, m'għandniex xi ngħidu, bi ħsibni ninjorah kompletament.

Previous: Ir-responsabbiltà tal-awtoritajiet .fusion-body .fusion-builder-column-2{width:50% !important;margin-top : 0px;margin-bottom : 0px;}.fusion-builder-column-2 > .fusion-column-wrapper {padding-top : 10px !important;padding-right : 10px !important;margin-right : 0;padding-bottom : 10px !important;padding-left : 10px !important;margin-left : 0px;}@media only screen and (max-width:1024px) {.fusion-body .fusion-builder-column-2{width:50% !important;}.fusion-builder-column-2 > .fusion-column-wrapper {margin-right : 0;margin-left : 0px;}}@media only screen and (max-width:640px) {.fusion-body .fusion-builder-column-2{width:100% !important;}.fusion-builder-column-2 > .fusion-column-wrapper {margin-right : 0px;margin-left : 0px;}} Next: Lin-nies m'għandux il-kuraġġ li jgħidilha l-verità .fusion-body .fusion-builder-column-3{width:50% !important;margin-top : 0px;margin-bottom : 0px;}.fusion-builder-column-3 > .fusion-column-wrapper {padding-top : 10px !important;padding-right : 10px !important;margin-right : 0px;padding-bottom : 10px !important;padding-left : 10px !important;margin-left : 0;}@media only screen and (max-width:1024px) {.fusion-body .fusion-builder-column-3{width:50% !important;}.fusion-builder-column-3 > .fusion-column-wrapper {margin-right : 0px;margin-left : 0;}}@media only screen and (max-width:640px) {.fusion-body .fusion-builder-column-3{width:100% !important;}.fusion-builder-column-3 > .fusion-column-wrapper {margin-right : 0px;margin-left : 0px;}} .fusion-body .fusion-flex-container.fusion-builder-row-2{ padding-top : 0px;margin-top : 0;padding-right : 0px;padding-bottom : 0px;margin-bottom : 0;padding-left : 0px;} window._taboola = window._taboola || [];


Il-bieraħ smajt kummentatur televiżiv jikkritika lil Donald Trump billi stqarr li dan tant għandu biża' mill-partitarji tiegħu stess u li m'għandux il-kuraġġ igħidilhom il-verità – jiġifieri li hu tilef l-elezzjoni presidenzjali.

Dan il-kummentatur ikkwota wkoll lil Winston Churchill: " Id-dittaturi jirkbu fuq it-tigri u mbagħad ma jażżardawx jaħarbu minnhom.

U dawn it-tigri qed jaqbadhom il-ġuħ . "

Din il-kwotazzjoni ġiegħelitni nirrifletti dwar il-kuntest Malti.

Fiż-żmien qasir li ilu prim ministru, Robert Abela wera' li hu ġifa.

Qatt ma kellu l-kuraġġ li lill-partitarji tiegħu jg]idilhom li l-mexxej ta' qablu kien mexxa' gvern korrott li kien ġab mistħija u kien ta' ħsara kbira għal pajjiżna.

Qatt ma kellu l-kuraġġ jammetti li l-migrazzjoni hi fatt tal-ħajja u li Malta għandha obbligu morali u legali li ssalva lil min ikun fil-periklu li jegħreq fil-baħar.

Mhux hekk biss.

Lanqas biss għandu l-kuraġġ igħid lin-nies tiegħu li għad fadlilna triq għat-telgħa biex isibu tarf tal-imxijja Covid u li jeħtieġ li nkomplu nagħmlu l-almu tagħna biex niġġieldulha qabel inkunu nistgħu nserrħu rasna li sibnilha tarfha.

Robert Abela ma jaħtix għat-tixrid tal-imxijja.

Ħadd m'hu ser jeħodha kontra tiegħu għall-kawtela u l-għaqal li huma meħtieġa fil-ġlieda kontra l-pandemija u dan biex kemm jista' jkun ma jmutux in-nies.

Iżda jidher li m'għandux il-ħila li jittratta kif suppost mal-uġiegħ – li wieħed jista' jifhmu – li qed iħossu l-operaturi ekonomiċi bir-restrizzjonijiet u l-issikkar li huma meħtieġa.

M'għandux il-kuraġġ li jieħu deċiżjonijiet iebsin – iżda meħtieġa – għax dawn x'aktarx jistgħu ma jinżlux ħelu ma' xi wħud.

Għandu l-ħila biss li joħlom b'ottimiżmu mhux ġustifikat.

M'għandix biżżejjed informazzjoni biex niġġudika jekk l-għaqda tal-għalliema kienitx ġustifikata jew le li llum tordna strajk fost il-membri tagħha.

Iżda huwa ċar li l-pariri uffiċjali tal-awtoritajiet tas-saħħa m'humiex jiġu fdati bħala pariri oġġettivi msejsin fuq ix-xjenza li nkunu nistgħu nserrħu fuqhom, hi x'inhi l-fehma tagħna dwar Robert Abela.

Tal-MUT ċertament urew li m'humiex jemmnu dak li qed igħidulhom tad-Dipartiment tal-Edukazzjoni fis-sens li dawn ħadu parir mingħand id-Dipartiment tas-Saħħa li l-iskejjel jistgħu jibqgħu miftuħa minkejja ż-żieda bla preċedent fir-rati tal-imxijja.

Hi x'inhi l-fehma tal-MUT, xi skejjel indipendenti u tal-knisja kienu diġà ddeċidew li jagħlqu u ma qagħdux jistennew id-direzzjoni tal-awtoritajiet tas-saħħa.

Dan m'huwiex ħlief sinjal li aktar u aktar aġenziji fil-pajjiż qed jitilfu l-fiduċja fit-tmexxija governattiva tal-kriżi fil-qasam tas-saħħa.

Chris Fearne l-bieraħ stqarr li jkun prematur jekk noqgħodu ninkwietaw dwar iż-żjieda fir-rata tal-infezzjonijiet bl-imxijja għaliex din iż-żieda setgħet ġiet kaġunata mit-taħlit li kien hemm fost in-nies matul il-festi tal-Milied.

Jekk dan huwa minnu, allura r-rata tal-infezzjonijiet għandha terġa' tonqos fil-ġranet li ġejjin.

Dan huwa raġunar loġiku li minnu jinbtu xi osservazzjonijiet loġiċi.

Jekk it-taħlit irresponsabbli li seħħ matul il-festi tal-Milied ikkaġuna żjieda fl-infezzjonijiet, biex inniżżlu r-rati jkun jeħtieġ li l-infettati jiġu iżolati biex b'hekk ma jittiħidx ħaddieħor bil-mard.

Jidher li jagħmel sens jekk l-iskejjel jingħalqu għal żmien qasir biex jitnaqqsu l-kuntatti fiżiċi.

Jien m'jienix espert mediku u nimmaġina li tal-MUT bħali.

Iżda kemm jien kif ukoll tal-MUT għandna xi ftit tas-sens komun biex nintebħu malajr bl-inkoerenza.

Ikun ġenn jekk nibqgħu għaddejjin bħallikieku m'hu jiġri xejn, speċjalment jekk din l-attitudni tkun il-kaġun aktar imwiet.

Agħtu daqqa t'għajn lejn din il-kitba li xxandret il-bieraħ fil- Facebook mit-tmexxija ta' waħda mill-iskejjel tal-gvern.

Din il-kitba tikxef mhux biss il-konfużjoni li teżisti.

Tikxef ukoll li l-gvern qed jipprova jaħrab mir-realtà ta' madwarna bit-tlissin ta' ħafna stqarrijiet ottimisti.

Turi wkoll li, filwaqt li gvernijiet ta' pajjiżi ġirien tagħna bil-kalma qed jaħdmu qatigħ biex inaqqsu l-effetti tal-imxijja, l-gvern tagħna qed iġib ruħu bħallikieku qed jilgħab l-imħatri u jidher li qed jitlef imħatra wara oħra.

Il-gvern jidher li ddeċieda li għandna nilħqu l-immunità kemm jista' jkun malajr bit-tama li terġa' titla' xemx li tnessina fil-mijiet li tilfu ħajjithom minħabba l-inkompetenza tiegħu.

Meta n-nies tibda' tiddeċiedi għal rasha u ma tibqax tafda l-pariri uffiċjali għaliex dawn tant ikunu nkonsistenti li joħolqu konfużjoni fl-imħuħ, inkunu wasalna fi stadju perikoluż.

Il-festini li saru matul il-ġranet tal-Milied ma seħħewx għaliex aħna poplu rresponsabbli.

Seħħew għaliex in-nies ingħataw x'jifhmu mill-prim ministru li l-imxijja hi ħaġa tal-imgħoddi għaliex Robert Abela diġà sabilha tarfha meta tniżżlu dawk il-kaxxi tal-vaċċin mill-ajruplan privat.

Robert Abela qalilna li lill-imxijja kien sabilha tarfha, serrħilna rasna li bis-saħħa tal-ħila tiegħu l-poplu Malti jista' jorqod b'rasu mistrieħa aktar minn ħaddieħor u tana sens ta' sigurtà falza.

U bis-saħħa ta' dan id-diskors fieragħ, l-imxijja sabet għalqa għammiela fejn tkun tista' tkompli xxettel.

Bħalissa għandna ma' wiċċna emerġenza medika serja li fl-istess ħin tixbaħ u hi wkoll differenti minn dik li kellna f'Marzu li għadda.

L-imxijja għadha magħna b'aktar saħħa.

Iżda l-gvern jidher li m'huwiex maħkum mill-biża' li kellu s-sena li għaddiet.

Il-gvern aktar moħħu fin-nuqqas ta' popolarità, fl-istaġnar ekonomiku u f'xi tpattija elettorali.

Madankollu din id-darba għandna l-vaċċin u t-tama li għad noħorġu mid-dlam li ninsabu fih.

Din m'hi xejn ħlief taħlita tossika.


Skont l-għaqda tat-tobba, it-tabib Kenneth Grech għadu kemm tneħħa mill- anti-covid team għaliex lill-gvern tah parir li ma daqqlux għal widnejh.

Dan it-tabib kien tal-fehma li l-iskejjel għandhom jibqgħu magħluqin għal xi żmien wara l-vaganzi tal-Milied.

Peress li r-rati tal-infezzjonijiet issa telgħu għal erba' darbiet dak li kienu qabel il-festi tal-Milied, il-parir li ta lill-gvern kellu mis-sens komun.

Mid-dehra waħħlu f'Kenneth Grech għall-fatt li tal-MUT saru jafu li hu kien ta dan il-parir bil-miktub lill-kap tal-edukazzjoni Frank Fabri u lir-rappreżentanti tal-iskejjel tal-knisja (li huma wkoll iffinanzjati mill-istat).

Jidher li Kenneth Grech qed jitwarrab mill- frontline għaliex qed jallegaw li kien hu li kixef lill-MUT il-parir li ta lill-gvern.

Il-gvern iridna nintilfu f'dibattitu dwar jekk Kenneth Grech kienx ikollu raġun li jikxef mal-MUT il-parir li hu ta lill-gvern ġaladarba dan il-pariri ġie injorat, jew għamilx sewwa l-gvern li ddixiplinah.

Nistgħu faċilment nintilfu f'argument dwar jekk Kenneth Grech kisirx il-kunfidenzjalità tas-servizz ċivili u jekk għandux iħallas ta' għemilu jew jekk għandux jiġi mfaħħar għall-kuraġġ li wera' meta kixef deċiżjoni amministrattiva li, skont il-kuxjenza tiegħu, ma kienitx fl-interess tas-saħħa pubblika.

Iżda għalissa ejjew ma nintilfux f'argumenti ta' din in-natura.

Il-kwistjoni li għandna nitkellmu dwarha hi n-nuqqas ta' trasparenza tal-gvern fil-konfront tal-ġlieda li qed issir kontra l-imxijja.

X'inhi r-raġuni li l-parir mediku li l-ko-ordinatur tal- covid-19 public health response team ta lill-iskejjel inżamm sigriet?

X'inhi r-raġuni li l-ġenituri tat-tfal m'għandhomx isiru jafu x'inhi l-opinjoni medika ta' wieħed mix-xjentisti mill-aktar kwalifikati fis-servizz ċivili?

X'inhi r-raġuni li l-gvern impona l-uniformità fil-messaġġi li jibgħat dwar is-saħħa pubblika?

X'inhi r-raġuni li l-fehma tal-professjonisti mediċi dwar it-trażżin tal-infezzjonijiet m'hix l-ewwel priorità meta jittieħdu deċiżjonijiet dwar il-kontenut ta' dawn il-messaġġi?

Għandna ħafna għalxiex niddubitaw kemm il-gvern tassew qed jieħu ħsieb saħħitna għaliex dan aktar moħħu dwar il-mod kif id-deċiżjonijiet li jittieħdu ser jeffettwawlu l-voti.

U issa l-gvern sa wasal biex lit-tobba tiegħu jgħidilhom hu x'għandhom igħidu u x'għandhom jagħmlu inkella jitwarrbu mid-deċiżjonijiet dwar l-imxijja covid – imxijja li hi l-akbar sfida għas-saħħa pubblika li qatt kellna.

Kif jippretendu li għandna nafdaw lit-tobba tas-saħħa pubblika li qed ikellmuna meta dawk li fadal biex jagħtuna l-pariri għadhom f'posthom għaliex għadhom ma qalu xejn li ma jdoqqx għal widnejn Robert Abela?

L-għaqda tat-tobba għamlet sew meta ħarġet tiddefendi lil wieħed mill-kollegi mediċi Kenneth Grech.

Għad irridu nerġgħu nitkellmu dwar l-inġustizzja li sofra dan it-tabib talli ażżarda jimxi fuq il-parir professjonali tiegħu.

Iżda għalissa hemm kwistjonijiet aktar importanti.

Jistgħu dawk it-tobba li għadhom ma twarrbux mill- covid-19 response team igħidulna jekk huma għadhomx f'posthom għaliex Kenneth Grech kien żbaljat jew inkella għaliex huma lesti li jieħdu l-pariri mediċi mingħand Robert Abela?

Charmaine Gauci hi l-imgħallem ta' Kenneth Grech.

Tista' tgħidilna Dr Gauci jekk parir biex wieħed ikun kawt qabel it-tfal jiġu esposti għall-imxijja huwiex reat li jġorr piena miegħu?

Dan hu l-parir professjonali tagħha?

Previous: Lin-nies m'għandux il-kuraġġ li jgħidilha l-verità .fusion-body .fusion-builder-column-2{width:50% !important;margin-top : 0px;margin-bottom : 0px;}.fusion-builder-column-2 > .fusion-column-wrapper {padding-top : 10px !important;padding-right : 10px !important;margin-right : 0;padding-bottom : 10px !important;padding-left : 10px !important;margin-left : 0px;}@media only screen and (max-width:1024px) {.fusion-body .fusion-builder-column-2{width:50% !important;}.fusion-builder-column-2 > .fusion-column-wrapper {margin-right : 0;margin-left : 0px;}}@media only screen and (max-width:640px) {.fusion-body .fusion-builder-column-2{width:100% !important;}.fusion-builder-column-2 > .fusion-column-wrapper {margin-right : 0px;margin-left : 0px;}} Next: Kienu fil-minoranza t-tobba li rrakkomandaw l-għeluq tal-iskejjel? .fusion-body .fusion-builder-column-3{width:50% !important;margin-top : 0px;margin-bottom : 0px;}.fusion-builder-column-3 > .fusion-column-wrapper {padding-top : 10px !important;padding-right : 10px !important;margin-right : 0px;padding-bottom : 10px !important;padding-left : 10px !important;margin-left : 0;}@media only screen and (max-width:1024px) {.fusion-body .fusion-builder-column-3{width:50% !important;}.fusion-builder-column-3 > .fusion-column-wrapper {margin-right : 0px;margin-left : 0;}}@media only screen and (max-width:640px) {.fusion-body .fusion-builder-column-3{width:100% !important;}.fusion-builder-column-3 > .fusion-column-wrapper {margin-right : 0px;margin-left : 0px;}} .fusion-body .fusion-flex-container.fusion-builder-row-2{ padding-top : 0px;margin-top : 0;padding-right : 0px;padding-bottom : 0px;margin-bottom : 0;padding-left : 0px;} window._taboola = window._taboola || [];


Kulħadd qed jassumi li l-parir li Kenneth Grech ta lil Frank Fabri mill-ministeru tal-edukazzjoni favur il-posponiment tal-ftuħ tal-iskejjel wara l-waqfa tal-Milied kienet imsejsa biss fuq il-fehma professjonali ta' Grech.

Dan qed jingħad minħabba żewġ fatti.

It-tobba l-oħrajn ma twarrbux u għadhom hemm.

It-tieni, l-gvern m'hu igħid assolutament xejn dwar dak li seħħ u dan il-fatt biss qed inibbet ħafna spekulazzjonijiet.

Dak li qed jassumi kulħadd m'għandux jitqies bħala vanġelu.

Wara kollox, Kenneth Grech kien jifforma parti minn team sħiħ.

Kemm tassew jista' wieħed jemmen li l-parir li ta Grech lid-dipartiment tal-edukazzjoni x'aktarx kien ingħata biss fil-vesti personali tiegħu u ma kienx parir li rrifletta dak li kien qabel fuqu it- team kollu?

Nistaqsi: t-tobba li jifformaw parti mit- team li qed jaħdem biex tingħeleb l-imxijja lkoll qablu u rrakkomandaw li l-iskejjel kellhom jibqgħu magħluqin wara l-btajjel tal-Milied?


Il-ġurnalisti semgħu għajta ta' sodisfazzjon ġejja minn naħa tal-Partit Laburista hekk kif ġriet l-aħbar li l-kandidat ribell Charles Azzopardi kien ġie eliminat fl-għadd tal-voti li ntirtu mingħand Edward Scicluna.

Mill-elezzjoni ġenerali 'l hawn, Charles Azzopardi sar membru tal-PN u dan kien ifisser li, kieku ġie elett hu, tal-Labour kienu jitilfu siġġu Parlamentari ieħor wara li kienu diġà tilfu s-siġġijiet ta' Godfrey u Marlene Farrugia.

L-elezzjoni ta' Charles Azzopardi ma kienitx tkun ta' sfida għad-dominju assolut li għandhom tal-Labour fil-Parlament għaliex għandhom maġġoranza komda.

Iżda jidher ċar li għandhom ħeġġa kbira biex din il-kumdità jżommuha sħiħa.

X'aktarx li ż-żewġ partiti ħadu r-ruħ meta, bi żbrixx, Jeffrey Pullicino Orlando ma rnexxilux jikseb is-siġġu parlamentari ta' Edward Scicluna.

Kien fis-sena 2008 li Jeffrey Pullicino Orlando l-aħħar li ġie ri-elett fil-Parlament.

Kien ikkontesta f'isem il-PN u kien inkixef waqt il-kampanja elettorali s-sehem tiegħu fl-iskandlu ambjentali tal- Mistra.

U biex seta' jibqa' jimraħ fix-xena politika, b'xi mod u informalment, ingħaqad ma' tal-Labour.

Iżda dak iż-żmien id-differenza bejn partit ieħor f'dawk li huma siġġijiet parlamentari kien wieħed minimu.

Ebda wieħed mill-partiti politiċi ma kien jieħu pjaċir bl-elezzjoni ta' Jeffrey Pullicino Orlando.

Traditur xejn ma jinżel ħelu u ż-żewġ naħat ħadu r-ruħ li ma telgħax.

U spiċċa biex tela' Gavin Gulia, politiku meqjus bħala bniedem raġjonevoli, moderat u t-tip li 20 sena ilu kien ikun kunsidrat bħala l-wiċċ aċċettabbli tal-Labour.

Ma setgħax rebaħ is-siġġu parlamentari f'jum aktar simboliku.

Il-bieraħ Anġlu Farrugia ddeċieda li l-Parlament, fl-isfond tad-deċiżjoni ta' George Hyzler – deċiżjoni li kulħadd qal li jaqbel magħha, jiġifieri li Joseph Muscat abbuża mis-setgħat tiegħu meta lil Konrad Mizzi tah kuntratt ta' konsulenza mal-Awtorità tat-Turiżmu biex b'hekk ipattilu għall-fatt li fl-2019 kellu jwarrab mill-kariga ta' ministru tat-turiżmu.

Biex juri kemm hu leali lejn il-partit tiegħu, Anġlu Farrugia b'mod żbaljat għall-aħħar, ġab lill-Parlament fix-xejn u b'daqqa ta' pinna neħħielu l-mezzi kollha li kellu biex jirregola lilu nnifsu.

Dan stqarr li issa Joseph Muscat huwa ċittadin privat u għaldaqstant m'huwiex kontabbli lejn il-Parlament.

Din l-istqarrija m'hi xejn ħlief ħmerija kbira għaliex meta Joseph Muscat abbuża mis-setgħat tiegħu, ma kienx ċittadin privat iżda kien Prim Ministru.

Fil-grupp parlamentari tal-Labour issa ngħaqad Gavin Gulia, l-istess bniedem li kien iċ-Chairman tal-Awtorità tat-Turiżmu li llegalment ta kuntratt ta' konsulenza lil Konrad Mizzi bis-saħħa ta' ordni llegali ta' Joseph Muscat.

George Hyzler għamilha ċara li Gavin Gulia naqas minn dmiru meta ppermetta l-iffirmar tal-kuntratt – iżda peress li dakinhar ma kienx membru parlamentari, ma kienx jaqa' taħt il-kompetenza ta' George Hyzler.

Sitwazzjoni mill-aktar redikola.

Skont Anġlu Farrugia, lil Joseph Muscat il-Parlament ma jistax jiġbidlu widnejh għaliex m'għadux il-persuna pubblika li kien meta twettaq l-abbuż.

U Gavin Gulia jista' jieħu l-ġurament bħal membru parlamentari bla xkiel għaliex ma kienx fil-Parlament meta naqas minn dmiru u ppermetta l-iffirmar ta' kuntratt illegali.

In-nuqqasijiet ta' Gavin Gulia hu u jmexxi l-Awtorità tat-Turiżmu ma kienux limitati biss għall-arranġamenti korrotti li seħħew bejn Konrad Mizzi's u Joseph Muscat.

Is-sena li għaddiet The Shift xandret storja dwar kirjiet li saru mill-familja ta' Gavin Gulia lill-Awtorità tat-Turiżmu.

U dan kollu minn bniedem meqjus moderat u raġjonevoli: l-uniku kandidat fost tlieta li dalgħodu l-partiti politiċi ma xtaqux li jiġi eliminat fl-elezzjoni każwali.


Xi ħadd qabad lil Ian Borg iżellaq dagħwa fuq it-televiżjoni u l-filmat infirex f'kemm ilni ngħidilkom.

Jien ma skantajt xejn u ma kontx bi ħsiebni nagħmel tabirruħi li skantajt.

Dawn l-affarijiet jiġru u Alla jaf li ġraw lili wkoll għalkemm tajjeb li wieħed joqgħod attent ftit aktar mis-soltu meta jkun fuq it-televiżjoni. https://manueldelia.com/wp-content/uploads/2021/01/WhatsApp-Video-2021-01-12-at-21.15.50.mp4 Tan-Net TV għamlu xi ftit tal-kjass, kif kellhom kull dritt.

Ian Borg seta' għażel li jinjorahom u seta' ħa pjaċir bl-attenzjoni li tawh.

Jew inkella seta' qal "skużawni, żelqiltli.

Inwiegħed li darb'oħra nkun aktar attent".

Ma tarax li ma kienx ser juri xi ftit tal-umiltà u jinżel mill-pedestall li jinsab riekeb fuqu!

Għaliex, skont hu, qed nivvintaw li żelqitlu dagħwa u dan minkejja li jinstema' jidgħi fil-filmat.

Huma dawk l-indannati ta' Nazzjonalisti li qed jigdbu dwaru.

Għaliex hu qatt ma jidgħi .

Qal biss "ħa qalanqas".

Il-bużillis hu li fid-dizzjunarju ssib it-tifsiriet ta' "ħaqq" u ta' "alla", iżda m'hemm xejn dwar it-tifsira ta' "qalanqas".


Repubblika llum indirizzat lill-Ispeaker tal-Parlament kopja ta' dokument bil-proposti tal-organizzazzjoni għal riformi Parlamentari.

Il-President ta' Repubblika Robert Aquilina dal-għodu fakkar kif din is-sena l-Parlament Malti jagħlaq 100 sena.

Minkejja li l-Parlament jaħdem f'bini ġdid għadu mgħobbi bi prattiċi antikwati u li ma jgħoddux għad-demokrazija tal-lum.

Dawn id-difetti qed jiġu sfruttati mill-gvern biex il-Parlament ma jkunx jista' jservi l-missjoni tiegħu li jissorvelja u jservi ta' kontro-bilanċ għall-poter tal-gvern.

F'dawn l-aħħar snin rajna l-istituzzjoni Parlamentari maħtufa mill-gvern li llum saħansitra jimpjega aktar minn nofsu.

Hu għalhekk li Repubblika qed tipproponi li parti prominenti mir-riformi Kostituzzjonali li ilhom imwiegħda mill-2013, ikunu riformi demokratiċi li jsaħħu 'l-Parlament.

Fid-dokumenti li ħejjiet, Repubblika tagħmel analiżi dettaljata tal-isfidi tal-Parlament li jeħtieġu jkunu indirizzati.

Madankollu Repubblika tirrikonoxxi li l-korruzzjoni, l-impunità u l-oltraġġ għad-demokrazija meta nqatlet Daphne Caruana Galizia huma anqas konsegwenza ta' difetti fid-disinn istituzzjonali u wisq aktar konsegwenza tal-volontà ta' persuni fil-poter li jwettqu azzjonijiet korrotti u kriminali u ta' persuni b'poteri Kostituzzjonali li beżgħu jew preferew ma jaġixxux.

Sa din il-ġimgħa stess rajna lill-Ispeaker Anġlu Farrugia iliġġem setgħet espressi tal-Parlament li jiċċensura Parlamentari korrotti għax ipprefera jpaxxi lil Joseph Muscat flok jaqdi dmiru skont il-liġi.

Repubblika tirrikonoxxi wkoll li m'hemm ebda mudell Kostituzzjonali infallibbli jew perfett.

Dak li ġara f'Washington ftit ġranet ilu juri li anke l-aktar Kostituzzjonijiet sofistikati jistgħu jitfarrku taħt il-vjolenza u l-intimidazzjoni.

Repubblika valet li qed tagħmel dawn il-proporti ta' tibdil b'umiltà, mingħajr ma taħseb li ma jistax ikun hemm ideat aħjar minn tagħha.

"Iżda ninsistu li r-realtà preżenti mhix taqdi l-ħtiġijiet tad-demokrazija tagħna, u jeħtieġ li ssir diskussjoni serja dwar tibdil."

"Il-proposti tagħna jridu Parlament li jkollu s-setgħa u l-mezz li jikteb il-liġijiet ta' pajjiżna u jieħu sehem serju fil-kitba tal-liġijiet tal-Ewropa.

Li hawnhekk ikunu rappreżentati l-kostitwenzi Maltin u Għawdxin b'mod verament proporzjonali.

Li l-Parlament ma jkunx it-tapit taħt saqajn il-gvern imma l-għassies fuq dahru."

Repubblika qed tipproponi li jkunu separati l-President u l-Parlament u li nikkunsidraw li nżidu l-poteri tal-President li jerġa' jitlob lill-Parlament jikkunsidra mill-ġdid liġijiet ġodda li ma jaqbilx magħhom jew li jirreferi lill-Qorti Kostituzzjonali liġijiet li jaħseb li huma illegali.

Iżda dawn il-poteri jridu jiddaħħlu f'qafas demokratiku u qed ngħid li għandna nikkunsidraw elezzjonijiet diretti għall-President kif jiġri fil-parti l-kbira tad-demokrazija parlamentari Ewropej.

Qed tipproponi wkoll li r-rwoli ta' Deputat Parlamentari u ta' Ministru tal-Gvern jinfirdu u li l-Ministri jiġu hawn biex iwieġbu għall-iskrutinju tal-Parlament, mhux biex jiddeċiedu l-aġenda tiegħu u jaħkmu fuqu.

Repubblika osservat li d-demokrazija ta' Malta hi kumplessa biż-żejjed biex ikollna Ministri u Imħallfin full-time, dedikati fuq is-servizz pubbliku li jgħatu.

"Qed ngħidu li l-istess għandu jkun għall-Parlamentari li għandhom jitħallsu paga diċenti li tiġġustifika l-impenn u d-dedikazzjoni tagħhom għal dan il-mistier."

Repubblika qed tipproponi li titneħħa d-diskrezzjoni tal-prim ministru meta għandha ssir elezzjoni parlamentari.

"Qed nipproponu li jkollna kwota minima nazzjonali għall-partiti politiċi fil-Parlament li meta tintlaħaq fuq bażi nazzjonali tiggarantixxi lil kull partit, siġġijiet Parlamentari."

Dawn il-proposti flimkien ma' għexieren oħrajn inklużi fid-dokument qed jitpoġġew għal diskussjoni nazzjonali serja, iżda urġenti.

M'għandhomx jgħaddu 100 sena oħra biex ikollna demokrazija mġedda li tirrifletti tassew il-bżonnijiet tal-lum u li tibbalanċja lill-eżekuttiv u tneħħi r-riskju serju t'awtokrazija.

Id-dokument jista' jitniżżel minn hawn. repubblika-parliament-MT-3 (1) Previous: Il-pedestall ta' Ian Borg .fusion-body .fusion-builder-column-2{width:50% !important;margin-top : 0px;margin-bottom : 0px;}.fusion-builder-column-2 > .fusion-column-wrapper {padding-top : 10px !important;padding-right : 10px !important;margin-right : 0;padding-bottom : 10px !important;padding-left : 10px !important;margin-left : 0px;}@media only screen and (max-width:1024px) {.fusion-body .fusion-builder-column-2{width:50% !important;}.fusion-builder-column-2 > .fusion-column-wrapper {margin-right : 0;margin-left : 0px;}}@media only screen and (max-width:640px) {.fusion-body .fusion-builder-column-2{width:100% !important;}.fusion-builder-column-2 > .fusion-column-wrapper {margin-right : 0px;margin-left : 0px;}} Next: X'tmur tivvota tagħmel lil min jiġi jaqa' u jqum minnek? .fusion-body .fusion-builder-column-3{width:50% !important;margin-top : 0px;margin-bottom : 0px;}.fusion-builder-column-3 > .fusion-column-wrapper {padding-top : 10px !important;padding-right : 10px !important;margin-right : 0px;padding-bottom : 10px !important;padding-left : 10px !important;margin-left : 0;}@media only screen and (max-width:1024px) {.fusion-body .fusion-builder-column-3{width:50% !important;}.fusion-builder-column-3 > .fusion-column-wrapper {margin-right : 0px;margin-left : 0;}}@media only screen and (max-width:640px) {.fusion-body .fusion-builder-column-3{width:100% !important;}.fusion-builder-column-3 > .fusion-column-wrapper {margin-right : 0px;margin-left : 0px;}} .fusion-body .fusion-flex-container.fusion-builder-row-2{ padding-top : 0px;margin-top : 0;padding-right : 0px;padding-bottom : 0px;margin-bottom : 0;padding-left : 0px;} window._taboola = window._taboola || [];


Il-gvern Laburista qed iwaqqa' għall-assurdità u għall-irrelevanza l-ġieħ tal-pożizzjoni ta' Membru tal-Parlament.

Araw ftit x'manuvri ċiniċi kellhom il-ħila li jwettqu tul dawn l-aħħar jiem.

Edward Scicluna rriżenja mill-Parlament.

Fil-fatt, jew għażel hu li jirtira mill-bankijiet ta' quddiem tal-gvern jew inkella ddabritlu rasu.

L-ewwel u qabel kollox, huwa rriżenja mir-rwol tiegħu ta' ministru.

Li kieku ried, seta' baqa' jokkupa s-siġġu tiegħu bħala membru parlamentari għaliex dan ir-rwol huwa separat u distint u seta' assuma d-dmir li jgħarbel l-operat tal-gvern.

Proprju hekk jiġri f'pajjiżi demokratiċi normali: ta' sikwit fost il-membri parlamentari jkun hemm eks-ministri b'esperjenza wiesa' li jkunu jafu minn ġewwa kif tassew taħdem l-amministrazzjoni.

Iżda jidher li, għal Edward Scicluna, l-kariga ta' membru parlamentari m'hix prestiġjuża u għolja biżżejjed u ngħata l-ħatra ta' gvernatur tal-Bank Ċentrali.

Min, wara kollox, jixtieq li jkun sempliċi membru parlamentari?

Wara li Edward Scicluna warrab mill-Parlament, issejħet elezzjoni każwali.

Tal-Labour beżgħu li seta' jitla' floku Charles Azzopardi.

Mill-elezzjoni ġenerali tal-2017 'l hawn, Charles Azzopardi kisirha magħhom u, li kieku fil-Parlament tela' hu, kien bi ħsiebu jokkupa s-siġġu bħala deputat indipendenti.

U bħala membru parlamentari kien ikollu s-setgħa li jagħmel il-mistoqsijiet u jivvota skont il-kuxjenza mingħajr ma jkun taħt il-kontroll ta' ħadd.

Għaldaqstant ma riduħx.

Lanqas lil Jeffrey Pullicino Orlando ma riedu għax ma riedux lil min seta' jimbarazzahom.

B'paragun ma' Silvio Parnis, Glenn Bedingfield u Clint Camilleri, Jeffrey Pullicino Orlando kien iġiegħlhom jidhru koroħ.

Għaldaqstant ġiegħlu lil Gavin Gulia jikkontesta bit-tama li, kif fil-fatt ġara', jġib biżżejjed voti biex jegħleb lil Charles Azzopardi u lil Jeffrey Pullicino Orlando.

Issa sirna nafu li Gavin Gulia, minkejja li kkontesta l-elezzjoni każwali, ma kellu ebda intenzjoni li jokkupa s-siġġu parlamentari li tellaq għalih.

Ftit wara li rebaħ is-siġġu, rriżenja minnufih biex ikun jista' jkompli jservi bħala chairman tal-awtorità tat-turiżmu.

Tiftakruh l-għaġeb kollu li kien sar meta, ftit wara l-elezzjoni ġenerali tal-2017, Therese Comodini Cachia kienet stqarret li ma kienx bi ħsiebha tokkupa s-siġġu fil-Parlament Malti li kienet għadha kemm rebħet għaliex xtaqet tkompli bil-ħidma tagħha fil-Parlament Ewropew?

Quddiemha kellha għażla bejn żewġ parlamenti: bejn kostitwenza lokali dejqa li tellgħatha fil-Parlament ta' Malta jew inkella kostitwenza nazzjonali aktar wiesa' – jiġifieri Malta u Għawdex kollu – li tellgħatha biex tirrappreżentaha fil-Parlament Ewropew.

Tgħidx kemm kienet qalgħet tgħajjir dakinhar.

Spiċċat biex ċediet, skużat ruħħa u rriżenjat mill-Parlament Ewropew.

Il-manuvra ċinika ta' Gavin Gulia ma kienitx għażla bejn responsabbiltajiet parlamentari.

Dan wera' li assolutament ma kienx interessat li jirrappreżenta lill-kostitwenti.

U madankollu serva ta' ostaklu fl-elezzjoni każwali għall-kandidati l-oħrajn li (wieħed jittama) għandhom il-ħeġġa li jaħdmu bħala rappreżentanti tal-poplu.

Ma kienet xejn ħlief manuvra ċinika għall-aħħar.

Wara kollox, għalfejn għandek toqgħod tħabrek biex issir membru parlamentari meta minflok tista' tkun non-executive chairman ta' awtorità governattiva?

U titħallas ħafna aktar, ikollok xufier, ikollok anqas xogħol iebes, ikollok inqas telefonati xi twieġeb u ma jkollokx lill-kummissarju tal-i standards isegwilek passik (dan diġa rrimarka li, bħala chairman tal-awtorità tat-turiżmu, Gavin Gulia naqas minn dmiru) u allura tkun tista' tagħmel li trid bil-libertà kollha int u tgħaddi kuntratti pubbliċi lilek innifsek u lil familtek.

Min ser ikun daqshekk baħnan li jasal biex jissagrifika dan kollu biex isir membru parlamentari?

Skont il-liġi, meta siġġu parlamentari jiġi vakat darbtejn, partit ikun jista' jagħżel lil min irid biex jokkupah.

Il-poplu Malti għażel darbtejn: Edward Scicluna u Gavin Gulia.

Iżda ebda wieħed minn dawn ma ndenja ruħu jirrappreżenta lill-kostitwenti li tellgħuhom.

Ġew jaqgħu u jqumu.

Riedu biss il-prestiġju, l-paga u l-privileġġi li jġib miegħu impjieg fis-settur pubbliku, iżda mingħajr ir-responsabbiltà li jaħdmu u jirsistu għal dawk li tellgħuhom.

Għaldaqstant it-tnejn li huma warrbu mill-ħatra li tahom il-poplu.

U issa posthom fil-Parlament ser jittieħed minn persuna li ser tkun magħżula minn Robert Abela.

Dan ix-xenarju jpinġi b'mod ċar is-sitwazzjoni preżenti fejn il-gvern qed jaħkem lill-Parlament u fejn jidhru ċari l-konsegwenzi tal-fatt li l-membri parlamentari tagħna qed jitħallsu bis-sittiet.

Sitwazzjoni li tagħti raġun lil min jisħaq li dawk li jaħdmu fl-amministrazzjoni tal-gvern m'għandhomx ikunu membri parlamentari u l-membri parlamentari m'għandhomx jaħdmu fl-amministrazzjoni.

Din is-sitwazzjoni ma tagħmel xejn ħlief tillustra l-ħtieġa għar-riforma parlamentari.

Iżda Robert Abela ma jaqbilx.

B'dan il-mod qed jagħżel hu l-membri tal-grupp parlamentari u dawk il-votanti li taw il-vot tagħhom lil Edward Scicluna u lil Gavin Gulia għadhom mehdihin itellgħu l-kliem 'prosit ministru' u 'erbgħin elf' ma' kull rokna tal- Facebook .

Għafejn tindenja ruħek biex tivvota meta l-kandidat li tagħżel biex jirrappreżentak jurik li qed jiġi, jaqa' u jqum minnek?


Jidher li Robert Abela mingħalih li hu xi strateġista prim li jkun dejjem seba' passi quddiem ħaddieħor.

Iżda l-kwistjoni dwar Gavin Gulia ġabitu fi frisk li kien messu xammu ġej.

L-iskuża li ġab Gavin Gulia talli b'kollox għamel 5 minuti bħala Membru tal-Parlament kienet li l-prim ministru xtaqu jibqa' jmexxi l-Awtorità tat-Turiżmu.

Stqarr li 'l-Prim riedni' – stqarrija li ta' sikwit jagħmluha kandidati ta' kafkaf.

Iżda mbagħad intebħu li kienu wettqu tgħaffiġa nobis.

Hekk kif Gavin Gulia bies is-salib u leħaq membru tal-parlament – bewsa li kienet tixbaħ dik kien ta Ġuda lil Kristu għax għamel ħalfa falza ta' lealtà lejn il-Kostituzzjoni – ma baqgħax eliġibbli li jmexxi l-Awtorità tat-Turiżmu.

Għaliex għandkom tifhmu li l-Att dwar l-Ivvjaġġar u t-Turiżmu li ħoloq l-Awtorità tat-Turiżmu jipprovdi li ċ- chairman tal-awtorità jeħtieġ li jkun membru tal-bord u li ebda membru parlamentari ma jista' jservi fuq il-bord.

Kien għalhekk li bilġri ħarġu stqarrija mid-Dipartiment tal-Informazzjoni li permezz tagħha qalu li "aktar kmieni llum" Gavin Gulia kien warrab membru tal-bord biex ikun jista' jieħu l-ħatra ta' membru tal-parlament … biex ftit wara jkun jista' jwarrab minn membru tal-parlament biex jerġa' jieħu postu fuq il-bord.

Jista' jkun hemm assurdità akbar minn din?

U żgur!

L-Oppożizzjoni diġà ġibdet l-attenzjoni għall-fatt ċ- chairman tal-Awtorità tat-Turiżmu ma jistax jinħatar b'sempliċi ordni tal-Ministru tat-Turiżmu.

Dan għaliex il-liġi titlob li kull nomina għandha tiġi mgħarbla minn kumitat parlamentari.

Dan it-taħwid m'huwa xejn ħlief riżultat dirett tal-prużunzjoni li għandu Robert Abela.

Jidher ċar li, qabel fattarha, ma kien tkellem ma' ħadd minn sħabu.

Ma talab parir mingħand ħadd.

Agħatu daqqa t'għajn lejn dak li tellgħu fil-midja soċjali d-Deputat Prim Ministru Chris Fearne u l- whip tal-partit Glenn Bedingfield.

Bejniethom dawn it-tnejn huma responsabblti għar-relazzjonijiet bejn il-gvern u l-parlament kif ukoll għall-ko-ordinament mal-grupp parlamentari tal-Partit Laburista.

Bil-kitbiet tagħhom esprimew il-ferħ li Gavin Gulia kien reġa' sab postu fil-Parlament u wrew li ma kellhom ebda idea x'kien qed jinħema' minn taħt fuq struzzjonijiet ta' Robert Abela.

Chris Fearne ta' merħba lil Gavin Gulia – ċertament dan ma kienx jagħmlu li kieku kien jaf li Gulia kien ser ikun biss għasfur tal-passa.

Aktar ironija nixxiet mill-kitba ta' Glenn Bedingfield li tgħidx kemm faħħar is-sistema tal-vot singlu trasferibbli, l-prerogattiva tal-poplu li jagħżel hu li min jirrappreżentah (u mhux jagħżel il-partit) u l-privileġġ li wieħed iservi bħala qaddej tal-poplu u bħala rappreżentant tiegħu.

Tistgħu tibqgħu ċerti li Bedingfield ma kienx jikteb dak li leħaq kiteb li kieku kien jaf li l-mexxej tal-partit kien bi ħsiebu jimsaħ l-art kemm bil-prerogattiva tal-poplu kif ukoll bil-privileġġ li tkun qaddej tal-poplu.

Nistgħu ngħoddsu f'assurdità akbar minn din?


Jumejn ilu lill-ġurnalisti Robert Abela qalilhom li, jekk ikunu jridu, jistgħu jistaqsuh għal 100 darba jekk kienx preżenti fil-laqgħa tal-kabinett meta ttieħdet deċiżjoni dwar jekk Vincent Muscat il-Koħħu kellu jingħata l-proklama għaliex it-tweġiba tiegħu kienet ser tkun waħda: jiġifieri li hu jinsab marbut bil-kunfidenzjalità tal-kabinett u għaldaqstant, jiġri x'jiġri ma setgħax igħaddilhom informazzjoni.

Hemm filmat li jikkoferma din ir-reazzjoni permezz ta' link marbut ma' rapport tat- Times of Malta .

Jacob Borg m'huwiex ġurnalista li jċedi malajr u llum lil Robert Abela reġa' għamillu l-istess mistoqsija.

Il-mistoqsija li għamillu kienet waħda pjuttost qasira.

Iżda llum Robert Abela ddeċieda li jneħħi s-sarima u kkonferma li kien preżenti għad-diskussjoni fil-kabinett u fil-ħin mata ttieħdet id-deċiżjoni u dan minkejja l-fatt li kien jaf ben tajjeb li Vincent Muscat kien lest li jixhed kontra l-eks klijenti tiegħu.

"Ninsab konvint li d-deċiżjoni li ttieħdet kienet waħda korretta."

Dan ċertament jista' jkun, Sur Prim Ministru.

Iżda din m'hix ir-raġuni l-għala, skont il-kodiċi tal-etika, l-ministri jkun jeħtieġ li joqgħodu pass lura meta jkunu ser jittieħdu deċiżjonijiet dwar persuni li jkun qrib tagħhom.

Jista' jagħti l-każ li jkun hemm min huwa lest li jaċċetta li Robert Abela għandu l-ħila li jieħu deċiżjoni mingħajr ma joqgħod jikkunsidra l-impatt li deċiżjoni bħal din jista' jkollha fuq l-eks klijenti tiegħu.

Iżda hemm uħud li m'għandhomx il-ħila li jagħmlu dan.

U l-imġieba tal-Ministri jeħtieġ li tkun waħda li tidher li hi fl-interess pubbliku u mhux fl-interess tal-ħbieb tagħhom u tal-ħbieb tal-ħbieb.

Dan il-każ partikolari huwa aktar delikat mis-soltu għaliex, sforz ambigwità oħra fil-qafas kostituzzjonali tagħna, l-ministri waslu għal deċiżjoni li tittratta dwar l-interess tal-ġustizzja.

U, jiġri x'jiġri, l-konsegwenzi tad-deċiżjoni tagħhom ser tħalli mpatt fuq jekk dawk li huma mixlija bi qtil għandhomx jieklu ikla ħabs jew inkella jinħelsu.

U min qiegħed jieħu dawn id-deċiżjonijiet?

Vavu li sa jumejn ilu ħalef solennement li ma kienx bi ħsiebu jiżvela sigriet anki li kieku ntalab li jagħmel dan għal 100 darba.

Iżda mbagħad, wara li għaddew jumejn biss, iddeċieda li jwieġeb l-istess mistoqsija meta huwa ġie mistoqsi għat-tieni darba.


Daniel Mercieca huwa bniedem li fil- Facebook qed jallega li kien jaħdem mad-ditta Construct Furniture .

Tafu għal liema ditta qed nirreferi.

Id-ditta li lejn tmiem l-2015 kienet stiednet lil Joseph Muscat biex jinġibed filmat fl-isfond ta' kċina maħduma minnha , biex bħal speċi jwasslu "messaġġ tas-sena l-ġdida" li l-fqar qed isiru sinjuri bis-saħħa tat-tnaqqis fit-taxxi.

Fil- Facebook Mercieca kiteb li s-sena l-għaddiet, waqt il- lockdown li matulu ħwienet li ma jbiegħux affarijet essenzjali ġew ordnati jagħlqu, Construct Furniture kompliet taħdem l-ordnijiet ta' rjus kbar minn wara l-kwinti u "bil-bibien magħluqin".

Skont Mercieca, fost dawn l-irjus kbar kien hemm il-Ministru tas-Saħħa Chris Fearne nnifsu li kien hu stess li ħareġ l-ordni biex jagħlqu l-ħwienet kollha (ħlief dawk li jbiegħu l-ikel).

Mercieca qed jallega li lil Chris Fearne kienu qed jaħdmulu kċina għat-tieni dar tiegħu u kien għamel żjara fil-ħanut tal- Construct biex jordna kċina ġdida.

Mercieca kiteb ukoll dwar klijenta oħra tal- Construct Furniture ta' żmien il- lockdown : l-Imħallef Consuelo Scerri Herrera.

X'aktarx li ftakar f'isimha hu u jisma' d-diskors kollu li ngħad dwar in-nisa f'dawn l-aħħar ġranet.

Li jkollok Imħallef tikser il-liġi hi ħaġa tal-mistħija.

Iżda fil-konfront tal-Ministru tas-Saħħa l-ksur minn naħa tiegħu tar-regolamenti tal- lockdown huwa fatt li hu politikament serju ħafna.

Il-kitba ta' Mercieca diġà ilha li ttellgħet ħmistax il-ġurnata u Chris Fearne baqa' sieket.

Huwa minnu li huwa kien kiser ir-regolamenti tal- lockdown u għamel żjara f'ħanut li suppost kellu jingħalaq bis-saħħa tal-liġijiet li ħareġ huwa stess?

Aħsbu ftit fil-Ministru tas-Saħħa ta' New Zealand David Clark li kien ġie mġiegħel iwarrab talli dan mar f'xatt il-baħar biex igħum matul il- lockdown .

Aħsbu ftit fil-konsulent Ingliż dwar il-covid Neil Ferguson li kien ġie mġiegħel iwarrab wara li ppermetta lis-sieħba tiegħu tagħmel żjara f'daru waqt il- lockdown.

Aħsbu ftit fis-sindku ta' Luton Tahir Malik li kien ġie mġiegħel iwarrab talli attenda għal festin waqt il- lockdown .

Aħsbu ftit fl-ewroparlamentari Ungeriż Jozsef Szajer li kien ġie mġiegħel iwarrab wara li attenda orġja sesswali fi Brussel waqt il- lockdown.

Aħsbu ftit fil-membru parlamentari Laburista tar-Renju Unit Rosie Duffield li kienet ġiet imġiegħelha twarrab talli marret għal mixja mas-sieħeb tagħha waqt il- lockdown .

Aħsbu ftit fil-kap uffiċjal mediku Skoċċiża Catherine Calderwood li kienet ġiet imġiegħelha twarrab wara li għamlet żjara fit-tieni residenza tagħha fi tmiem il-ġimgħa waqt il- lockdown .

Aħsbu ftit fil-Minstru tas-Saħħa Ċek Roman Prymula li kien ġie mġiegħel iwarrab wara li mar jiekol barra ma' sħabu fi żmien il- lockdown .

Aħsbu ftit fis-sindku ta' Barċellona Alex Pastor li kien ġie mġiegħel iwarrab wara li naqas li jagħmel il-kworantina waqt il- lockdown.

Għaiduli ftit.

Għaliex m'għandux iwarrab Chris Fearne?

Previous: Staqsieh darbtejn u jwieġbek fuq kollox .fusion-body .fusion-builder-column-2{width:50% !important;margin-top : 0px;margin-bottom : 0px;}.fusion-builder-column-2 > .fusion-column-wrapper {padding-top : 10px !important;padding-right : 10px !important;margin-right : 0;padding-bottom : 10px !important;padding-left : 10px !important;margin-left : 0px;}@media only screen and (max-width:1024px) {.fusion-body .fusion-builder-column-2{width:50% !important;}.fusion-builder-column-2 > .fusion-column-wrapper {margin-right : 0;margin-left : 0px;}}@media only screen and (max-width:640px) {.fusion-body .fusion-builder-column-2{width:100% !important;}.fusion-builder-column-2 > .fusion-column-wrapper {margin-right : 0px;margin-left : 0px;}} Next: Joseph Muscat indirettament ammetta l-illegalità tal-garanzija ta' €100 miljun li ngħatat mill-gvern lil Steward .fusion-body .fusion-builder-column-3{width:50% !important;margin-top : 0px;margin-bottom : 0px;}.fusion-builder-column-3 > .fusion-column-wrapper {padding-top : 10px !important;padding-right : 10px !important;margin-right : 0px;padding-bottom : 10px !important;padding-left : 10px !important;margin-left : 0;}@media only screen and (max-width:1024px) {.fusion-body .fusion-builder-column-3{width:50% !important;}.fusion-builder-column-3 > .fusion-column-wrapper {margin-right : 0px;margin-left : 0;}}@media only screen and (max-width:640px) {.fusion-body .fusion-builder-column-3{width:100% !important;}.fusion-builder-column-3 > .fusion-column-wrapper {margin-right : 0px;margin-left : 0px;}} .fusion-body .fusion-flex-container.fusion-builder-row-2{ padding-top : 0px;margin-top : 0;padding-right : 0px;padding-bottom : 0px;margin-bottom : 0;padding-left : 0px;} window._taboola = window._taboola || [];


Meta l-bieraħ Joseph Muscat ta x-xhieda tiegħu fil-kawża li Adrian Delia għamel kontra l-gvern, huwa xehed li l-famuża klawżola ta' terminazzjoni ta' €100 million li ddaħħlet fil-kuntratt ma' Vitals Global Healthcare – liema kuntratt imbagħad għadda f'idejn Steward Health Care – "kienet iddaħħlet biex tiggarantixxi s-self tal-bank b'mod biex ma jkunx hemm ksur tal-liġijiet Ewropej dwar l-għajnuna mill-Istat".

Meta għamel din l-istqarrija Muscat ikkonferma pubblikament li din il-klawsola kienet iddaħħlet biex jiġu evitati l-effetti tal-liġijiet Ewropej dwar l-għajnuna mill-Istat.

Il-liġijiet dwar l-għajnuna mill-Istat kienu tfasslu sabiex il-gvernijiet ma jkunux jistgħu jużaw flejjes tal-poplu (jew li jwiegħdu li jużaw flejjes tal-poplu f'każ ta' xi saram) biex jiffavorixxu negozju kummerċjali fuq ieħor jew biex igħinu lil negozju jżomm fil-wiċċ meta f'ċirkostanzi ta' realtà ekonomika normali kien ikollu jerfa', li kieku ma jkunx għall-intervent tal-gvern.

Araw x'qal il-bieraħ Joseph Muscat: "Għaldaqstant, biex inkunu nistgħu nevitaw in-nasba tal-għajnuna mill-istat, f'każ li l-kuntratt jiġi annullat mill-qorti, l-gvern kien jieħu lura l-iskola medika u jagħmel tajjeb għaliha".

Din l-istqarrija tal-bieraħ ta' Joseph Muscat ma kienitx ħlief ammissjoni indiretta.

Tal- Vitals ma setgħux igħaddu u jkampaw mingħajr il-kuntratt li l-gvern iffirma magħhom.

Iżda l-possibilità li l-kuntratt jiġi annullat minn xi qorti kienet ta' inkwiet kbir għall-banek li kienu ntalbu jipprovdu l-finanzjament għall-proġett.

Mingħajr l-intervent tal-gvern, il-proġett ma kienx ikollu l-finanzjament meħtieġ u kien imut qabel jitwieled.

U għaldaqstant il-gvern aktar tard intervjena u ddeċieda li jdaħħal klawżola ta' terminazzjoni li ma tagħmel ebda sens ekonomiku.

Dan l-intervent tal-gvern kiser ir-regolamenti Ewropej dwar għajnuna mill-Istat.

Dawn ir-regolamenti ma tfasslux biex il-gvernijiet jivvintaw metodi dwar kif ikunu jistgħu jagħmlu użu illegali minn flejjes tal-poplu sabiex negozju privat ikun jista' jintefgħalu salvawomu.

Dawn ir-regolament tfasslu biex il-gvernijiet ma jkunux jixħtu dan is-salvawomu.

Il-gvern ma jistax legalment jibqa' "jbażwar 'l hawn u jbażwar 'l hinn."

M'hix skuża jew ġustifikazzjoni l-insistenza ndiretta li għamel Joseph Muscat fis-sens li sinjal li Edward Scicluna qed jiżmaga meta l-eks ministru tal-finanzi stqarr li ma kienx jaf b'xejn dwar il-klawżola ta' €100 miljun li kien daħħal Konrad Mizzi.

M'huwiex daqstant importanti l-kwistjoni dwar jekk Edward Scicluna kienx jaf jew le bid-dħul ta' din il-klawżola qabel ġie ffirmat il-kuntratt.

Joseph Muscat insista li l-membri kollha tal-kabinett kienu jafu bid-deċiżjoni li tiddaħħal din il-klawżola u dan ma jistax ħlief ifisser li m'huwiex Konrad Mizzi waħdu responsabbli għal dan: huwa responsabbli l-gvern kollu ta' Joseph Muscat.

Din il-kwistjoni, lil Joseph Muscat u l-membri tal-kabinett tiegħu ejjew nerħulhom biex jiġġielduha bejniethom.

Iżda waqt li huma qed jinfexxu jwaħħlu f'xulxin, il-pajjiż jinsab mgħobbi bi problema kbira f'ħoġru.

Skont il-liġi Ewropea, meta gvern jikser ir-regolamenti dwar l-għajnuna mill-Istat, dan ikun jeħtieġ li jreġġa' lura l-impenji kollha li jkun leħaq għamel.

F'dan il-każ, ma saru ebda ħlasijiet u għaldaqstant m'hemm xejn x'wieħed ireġġa' lura.

Madankollu din il-klawżola tagħti lil Steward Health il-vantaġġi kummerċjali kollha li m'għandu ebda negozju privat.

Kull negozju jista' jgħaddi minn riskju li jara kuntratt li jkun iffirma annullat minn xi qorti.

M'għandniex xi ngħidu, kull negozju li jkun irid joqgħod għal dak li tgħid il-liġi jara kif jagħmel biex il-kuntratt li jkun b'ħsiebu jiffirma jkun wieħed legali.

U jnaqqas ir-riskju billi jiżgura li ma jidħolx għal kuntratti li jistgħu jiġu annullati mill-qorti.

Tal- Vitals (u aktar tard Steward ) dan m'għamluħx.

Il-klawżola in kwistjoni hi realtà u jekk issir investigazzjoni dwar għajnuna mill-Istat, jista' jagħti l-każ li din il-klawżola tiġi dikjarata nulla.

U jekk din il-klawżola tiġi dikjarata nulla, tixxellef il-garanzija tal-bank li pprovda l-finanzjament.

U jekk jinxef il-finanzjament, il-proġett imur il-baħar.

Din hi r-raġuni l-għala l-intervent tal-istat fl-ekonomija m'huwiex permess b'liġi.

Għaliex fil-biċċa l-kbira tad-drabi, n-negozji jagħmlu għażliet bis-sens.

Il-kuntratt dwar l-isptarijiet m'huwiex wieħed li jagħmel sens mhux biss għaliex legalment huwa wieħed miżgħud bir-riskji iżda għaliex dan il-gvern ipprova jbenġilha bis-saħħa tal-infieq ħażin ta' flus il-poplu.

Min jaf għadx ikun hawn xi ħadd li jitħajjar jibgħat kopja tax-xhieda li ta Joseph Muscat lill-Kummissjoni Ewropea?

Previous: Jekk din l-istorja hi minnha, Chris Fearne għandu jwarrab .fusion-body .fusion-builder-column-2{width:50% !important;margin-top : 0px;margin-bottom : 0px;}.fusion-builder-column-2 > .fusion-column-wrapper {padding-top : 10px !important;padding-right : 10px !important;margin-right : 0;padding-bottom : 10px !important;padding-left : 10px !important;margin-left : 0px;}@media only screen and (max-width:1024px) {.fusion-body .fusion-builder-column-2{width:50% !important;}.fusion-builder-column-2 > .fusion-column-wrapper {margin-right : 0;margin-left : 0px;}}@media only screen and (max-width:640px) {.fusion-body .fusion-builder-column-2{width:100% !important;}.fusion-builder-column-2 > .fusion-column-wrapper {margin-right : 0px;margin-left : 0px;}} Next: Jekk Adrian Delia jrid biss li jsaħħan is-siġġu parlamentari, għandu jagħmel il-wisa' għal ħaddieħor .fusion-body .fusion-builder-column-3{width:50% !important;margin-top : 0px;margin-bottom : 0px;}.fusion-builder-column-3 > .fusion-column-wrapper {padding-top : 10px !important;padding-right : 10px !important;margin-right : 0px;padding-bottom : 10px !important;padding-left : 10px !important;margin-left : 0;}@media only screen and (max-width:1024px) {.fusion-body .fusion-builder-column-3{width:50% !important;}.fusion-builder-column-3 > .fusion-column-wrapper {margin-right : 0px;margin-left : 0;}}@media only screen and (max-width:640px) {.fusion-body .fusion-builder-column-3{width:100% !important;}.fusion-builder-column-3 > .fusion-column-wrapper {margin-right : 0px;margin-left : 0px;}} .fusion-body .fusion-flex-container.fusion-builder-row-2{ padding-top : 0px;margin-top : 0;padding-right : 0px;padding-bottom : 0px;margin-bottom : 0;padding-left : 0px;} window._taboola = window._taboola || [];


Kif tenna l-bieraħ Adrian Delia, għajnejh ileqqu bl-emozzjoni, ftit hemm entitajiet li jistħoqqilhom li jinġabrulhom il-fondi aktar mid-Dar tal-Providenza.

Huwa stqarr li "aktar ma tkun iebsa l-isfida, Alla dejjem jipprovdi".

Dan bħallikieku ried igħid li kien bis-saħħa ta' intervent divin li kumpannija Tuneżina, li ma jaf biha ħadd, qabbditu biex jagħmel donazzjoni ta' €500,000 f'isimha.

Donazzjoni li x'aktarx hi l-akbar donazzjoni li saret minn xi kumpannija fl-istorja Maltija.

Ix-xena kienet waħda spettakolari: bħal meta żiemel tal-injam ġgantesk jitfaċċa fuq xtajta.

Madankollu ta' min li wieħed jagħmel xi mistoqsijiet.

Min hi l-kumpannija Catco Group li għamlet din id-donazzjoni enormi?

Din id-donazzjoni hi parti minn xi programm estensiv ta' responsabbiltà korporativa?

X'inhi r-raġuni li din l-inizjattiva ta' karità kienet l-unika waħda li saret minn din id-ditta li tidher online ?

Min fejn nibtet din il-ħeġġa tal-kap eżekuttiv Sirjan ta' din il-kumpannija Tuneżina li nħolqot fl-2019 biex jiffinanzja b'dan il-mod massiċċ lid-Dar tal-Providenza?

Dan il-grupp ta' kumpanniji jidher li huwa wieħed estensiv iżda l-paġna tiegħu fil- LinkedIn għandha biss 65 segwitur u ma jidhirx li għandha xi għatx partikolari għall-pubbliċità wiesa'.

Il-pubbliċità li ħolqot din id-donazzjoni kienet waħda fuq skala enormi. €500,000 mhux biss hija somma kbira ħafna għad-Dar tal-Providenza, iżda hi wkoll 25% ta' dan kollu li nġabar il-bieraħ.

Hi somma enormi ta' flus saħansitra anki għal kumpannija biljunarja.

Fiċ-ċirkostanzi, nħoss li l-pubbliku għandu jinżamm infurmat dwar din id-donazzjoni.

Il-pubbliku għandu jkun mgħarraf dwar jekk il-flus ġewx trasferiti diġà jew inkella ġewx imwiegħda.

Għandu jkun mgħarraf ukoll dwar jekk saritx jew hux ser ikun hemm due diligence bil-għan li nserrħu rasna dwar il-provenjenza tal-flus.

Għandna niġu mgħarrfa wkoll dwar il-pjanijiet li għandhom tal- Catco Group għal Malta in vista tal-ħoss kbir li għandhom kemm għamlu.

M'għandniex xi ngħidu, kull forma ta' karità għandha tiġi nkoraġġita um'hemmx dubju li d-Dar tal-Providenza għandha tingħata kull għajnuna li tkun teħtieġ.

Iżda, fiċ-ċirkostanzi, jkun opportun jekk nagħmel xi osservazzjonijiet minħabba l-involviment ta' Adrian Delia – persuna esposta politikament.

Ejjew għal mument inwarrbu fil-ġenb il-fatt li Adrian Delia m'huwiex magħruf għall-kjarezza fejn jidħlu kwistjonijiet ta' natura finanzjarja.

Kull transazzjoni, aħseb u ara waħda li tkun ta' dan il-kobor u li fiha l-aġent jkun persuna mill-kamp politiku, tkun teħtieġ attenzjoni speċjali.

Hemm ukoll ir-riferenza li għamel Adrian Delia għal Jeffrey Farrugia – persuna li m'hijiex politikament esposta bħalu – iżda li hi esposta fil-kamp tal-futbol.

M'għandix dubju li ser ikun hemm min igħid li jien qed "ngħir" għall-"kisba kbira" li għamel Adrian Delia.

Is-segwaċi tiegħu qed jgħolluh mas-smewwiet bit-tifħir bħallikieku l-flus ħariġhom minn butu u tahom għall-karità.

Ftit tal-minuti qabel ħabbar id-donazzjoni tal- Catco Group, Adrian Delia reġa' tfaċċa biex iwiegħed ftit anqas minn €30,000 li suppost inġabru mill-"helpers" tiegħu.

Din il-ġabra ċertament kienet waħda impressjonanti.

U min ibati miċ-ċiniżmu seta' stqarr li dan għamlu biex jippika mal-PN.

Kollox jista' jkun.

Iżda l-importanti hu li l-flus ġew imwiegħda biex igawdu r-residenti tad-Dar tal-Providenza.

Iżda jkun jeħtieġ li d-donazzjoni ta' €500,000 tiġi mgħarbla sewwa.

U peress li Adrian Delia rabat il-kredibilità tiegħu – li hi dik li hi – ma' din id-donazzjoni enormi, għandu jistqarr jekk għaddiex din id-donazzjoni mill-għarbiel legali jew le u dan sabiex inkunu żguri li kollox sar skont il-liġi.

U għandu wkoll iwieġeb għaliex din id-donazzjoni saret proprju issa u għaliex saret proprju minnu.


Illum il-PN stqarr li l-eks mexxej tiegħu Adrian Delia m'aċċettax post fil-Kabinett Dell il-ġdid ta' Bernard Grech.

Forsi Adrian Delia għad jitħajjar jikteb xi poeżija sabiex jagħtina r-raġunijiet għad-deċiżjoni li ħa.

Hi x'inhi r-raġuni uffiċjali, wieħed jeħtieġ li jiftakar li dan il-bniedem ma sabx postu fil-Parlament permezz tal-voti u, minkejja li qed jokkupa siġġu tal-oppożizzjoni, qed jirrifjuta li jopponi.

Fiż-żmien li għamel bħala kap tal-oppożizzjoni, diġà wera' li kien jiddarras biex jopponi u ħafna minn ħinu ħlieh b'mod mill-aktar patetiku jilgħaq lil Joseph Muscat.

U dan meta kien ikun f'sensieħ.

Issa jrid li joqgħod jogħxa fiċ-ċapċip tal-manigoldi lagħqin li għandu madwaru – lagħqin li bosta drabi jkunu mdendlin miegħu kull fejn imur.

Dan l-aħħar kien hemm uħud li, fl-isfond tar-riżenzji ta' Edward Scicluna u ta' Gavin Gulia, wieġbu għall-kritika li saret fil-konfront Robert Abela meta dan – kontra x-xewqa tal-elettorat – għażel lil min ried hu biex jieħu postu fil-Parlament, billi stqarrew li dan kien appuntu l-mod li bih Adrian Delia sab ruħu bħala membru ta' din l-istituzzjoni.

Qatt smajtuni ngħid li din kienet ħaġa sewwa?

Kien hemm ukoll minn qabbel il-manuvra li twettqet minn Robert Abela ma' co-options oħrajn bħalma kienet dik riċenti tad-deputat Għawdxi Kevin Cutajar.

Tabilħaqq, il-każ ta' Kevin Cutajar jagħti raġun lil min isostni li meta l-partiti jimmanipulaw il- co-options bi sfida għar-rieda tal-poplu, jkunu qed iwettqu attakk dirett fuq id-demokrazija.

Il-kwistjoni kollha dwar il- co-option ta' Kevin Cutajar kienet li Adrian Delia qabad u għażel lil ħaddieħor biex jieħu postu fil-Parlament bi sfida għall-għażla tal-votanti ta' distrett li kellu siġġu battal.

Kevin Cutajar kien l-għażla tal-kostitwenti u l-PN m'għamel xejn ħlief ikkonferma din l-għażla.

Adrian Delia qed jokkupa siġġu parlamentari minkejja l-fatt li ħadd ma vvotalu biex jokkupah.

U issa s-siġġu qed jokkupah biex joqgħod isaħħnu.

Ma jrid jagħmel xejn iżda jippretendi li jitħallas xorta waħda.

Fil-konfront ta' din l-imġieba, l-partit tiegħu jidher li ma jista' jagħmel xejn u ser ikun imiss lill-votanti fid-distretti li ser jikkontesta li jiddeċiedu dwar il-futur politiku tiegħu – jiġifieri jekk għandux ikompli ma jagħmel xejn sakemm isib ruħu sajjem miċ-ċapċip ta' dawk l-erba' boloħ li għadhom isegwuh.


Uffiċjali pubbliċi mħallsin minn flus il-poplu qed iċemplu lin-nies biex jaraw għandhomx bżonn ta' xi ħaġa mingħand il-ministru li jikkontesta l-kostitwenza tagħhom.

Residenti tas-Siġġiewi qaluli li qed jirċievu telefonati mingħand xi persuna li taħdem fi-ministeru ta' Roderick Galdes.

Roderick Galdes huwa l-ministru responsabbli mill-akkomodazzjoni soċjali u membru parlamentari tas-sitt distrett li jinkludi s-Siġġiewi.

Bħalissa l-ministeru tiegħu qiegħed jibni appartamenti tal-gvern f'dan ir-raħal.

Persuni li jaħdmu fil-ministeru qed ikunu mehdihin iċemplu lin-nies biex jinfurmawhom li Roderick Galdes m'huwiex qed jagħmel żjarat fid-djar minħabba l-imxijja.

Iżda dawn l-uffiċjali qed jistaqsu wkoll jekk dawn in-nies humiex bżonn ta' xi ħaġa.

"Żguri li m'għandkom bżonn xejn?

Lill-ministru tridu li tiltaqgħu miegħu f'wieħed mill-uffiċċji tiegħu?

Il-Ministru għandu wkoll uffiċċju f'Ħal Qormi, barra l-dak uffiċjali li għandu fil-Ministeru.

Tridu taslu wasla biex taraw f'hiex jista' jaqdikom?"

Imġieba bħal din hawn min isejjħilha power of incumbency u hawn ukoll min iqabbilha ma' prostituzzjoni mħallsa mill-poplu.

M'hi xejn ħlief marda endemika u Roderick Galdes ċertament m'huwiex waħdu li ttieħed minnha.

Repubblika qed tipproponi li l-ministri m'għandhomx ikunu membri parlamentari u jekk membru parlamentari jingħażel biex iservi ta' Ministru, għandu jċedi s-siġġu parlamentari.

Kemm ilha tinħass xamma ta' elezzjoni ġenerali, il-ministri qed jibqgħu lura milli jiggvernaw.

Moħħom biss f'akkwist tal-voti.

Din m'hix id-demokrazija li jeħtieġ il-pajjiż.

M'hi xejn ħlief irkant.


Jaqaw Robert Abela huwa bniedem preġudikat, nieqes minn edukazzjoni soċjoloġika u għandu moħħ li jasal biex jifhem l-affarijiet biss minn perspettiva razzista?

Jew inkella jitkellem bit-ton li jitkellem bih għaliex mingħalih li l-udjenza li jkollu quddiemu hi wkoll waħda preġudikata, nieqsa mill-edukazzjoni soċjoloġika u tifhem kollox minn perspettiva razzista?

Il-bieraħ tkellem dwar l-istatistika li turi tnaqqis fir-rata tal-kriminalità iżda naqas li jispjega li, bħal kull negozju ieħor, il-kriminalità naqset minħabba l-imxijja li għandha timraħ fostna.

Għal xhur sħaħ kellna lockdown u kellna persuni bl-uniformi jgħassu triqat li kienu baħħ.

Ċertament ma kienx ambjent li fih dak li jkun ma jkunx jista' jintebaħ bl-attività kriminali.

Il-kriminalità fil-fatt tkattret bejn l-erba' ħitan tad-djar tagħna.

Mill-istatistika uffiċjali rriżulta li l-kriminalità marbuta mal-abbużi bil- kompjuter u mal-vjolenza domestika żdiedet bil-kbir matul l-2020 – is-sena tal-imxijja.

Dan ma jistax ħlief ifisser li t-tibdiliet fl-istatistika tal-kriminalità m'għandhom xejn x'jaqsmu mal-politika jew l-imġieba tal-gvern.

Iżda għandhom rabta ma' ċirkostanzi oħra, jiġifieri mal-imxijja.

Il-prim ministru ma spjegax ir-raġuni l-għala l-forzi tal-ordni tefgħu ħarsithom fuq il-kriminalità li żdiedet sewwa matul is-sena li għaddiet.

Fiż-żmien tal-imxijja, l-vjolenza fuq in-nisa u fuq it-tfal żdiedet bil-kbir.

Iżda Robert Abela ma kienx bi ħsiebu jitkellem dwar dan.

Ma kienx interessat li jitħaddet dwar id-dritt tal-poplu li jkollu s-siġurtà ġewwa daru.

U minflok, Robert Abela tkellem dwar "id-dritt tan-nies li tgawdi s-siġurtà mill-bieb 'il barra" u nfexx iwaħħal fil-babaw iswed għall-problemi tas-soċjetà.

Tkellem dwar kif, xi xhur ilu, kien wiegħed li "dawk li qed ikunu effettwati ħażin mill-immigrazzjoni ma jibqgħux ikunu mbeżżgħin li joħorġu minn darhom.

Mhux sewwa li jkun hemm irkejjen li fihom ikun hemm pressjonijiet minn konċentrazzjoni aktar qawwija ta' migranti".

Hawn ma kienx qed jirreferi għall-pressjoni fuq l-infrastruttura jew għall-pressjoni kaġunata mid-densità fil-popolazzjoni jew minħabba l-faqar u nuqqas ta' spazju u riżorsi f'ċerti skejjel.

Ma kienx qed jirreferi għall-kjuwijiet twal li qed jinġabru quddiem iċ-ċentri tas-saħħa jew għall-karrozzi tal-linja li m'humiex ilaħħqu mad-domanda li hemm għas-servizz.

Dawn kienu jkunu "l-pressjonijiet sproporzjonati tal-migrazzjoni" li kien jitkellem dwarhom kull prim ministru biex jispjega dak li ried ifisser.

Iżda l-kuntest tad-diskors tiegħu kien is-"siġurtà".

Li l-migranti qed ibeżżgħu lin-nies u jġiegħluhom jibżgħu jixirfu mill-bieb tagħhom 'il barra.

Li l-migrazzjoni li "problema" u mhux realtà soċjali li xogħolu hu li jsib tarfha biex itejjeb ħajjet in-nies.

Il-migranti, bħalma għamel kulħadd, issakkru ġewwa matul iż-żmien tal-imxijja.

Dawn ukoll tilfu x-xogħol, dawn ukoll kellhom diffikultajiet biex ilaħħqu mal-edukazzjoni ta' wliedhom fl-iskejjel, dawn ukoll tilfu l-opportunità li jħarsu saħħithom għaliex il-ġlieda kontra l-imxijja kienet priorità assoluta.

Iżda dawn inzertaw li huma suwed u għaldaqstant, għall-prim ministru, t-tbatijiet u l-qtiegħ il-qalb li dawn igħaddu minnu m'humiex importanti.

U minflok, infexx jitkellem dwar kif ser ineħħihom mit-triqat sabiex il-ġirien bojod tagħhom – inklużi dawk li jsawtu lin-nisa tagħhom, dawk li jabbużaw mit-tfal tagħhom u dawk li jabbużaw mill-kompjuter – ma jkollhomx għalxiex jibżgħu li joħorġu barra minn djarhom.

Dan m'hu xejn ħlief razziżmu istituzzjonalizzat li jwaħħax u li jfakkar f'diskors li kien għamel Donald Trump meta kien stqarr li hemm irkejjen f'Londra li fihom nies bojod jibżgħu imorru fihom.

Iżda, bil-kontra għal dak li seħħ lil Trump, Robert Abela u s-segwaċi razzisti tiegħu għadhom magħna.

Previous: Żgur li m'għandkom bżonn xejn? .fusion-body .fusion-builder-column-2{width:50% !important;margin-top : 0px;margin-bottom : 0px;}.fusion-builder-column-2 > .fusion-column-wrapper {padding-top : 10px !important;padding-right : 10px !important;margin-right : 0;padding-bottom : 10px !important;padding-left : 10px !important;margin-left : 0px;}@media only screen and (max-width:1024px) {.fusion-body .fusion-builder-column-2{width:50% !important;}.fusion-builder-column-2 > .fusion-column-wrapper {margin-right : 0;margin-left : 0px;}}@media only screen and (max-width:640px) {.fusion-body .fusion-builder-column-2{width:100% !important;}.fusion-builder-column-2 > .fusion-column-wrapper {margin-right : 0px;margin-left : 0px;}} Next: Silvio Schembri u l-livelli għoljin ta' mġieba fil-ħajja pubblika ma joqgħodux flimkien .fusion-body .fusion-builder-column-3{width:50% !important;margin-top : 0px;margin-bottom : 0px;}.fusion-builder-column-3 > .fusion-column-wrapper {padding-top : 10px !important;padding-right : 10px !important;margin-right : 0px;padding-bottom : 10px !important;padding-left : 10px !important;margin-left : 0;}@media only screen and (max-width:1024px) {.fusion-body .fusion-builder-column-3{width:50% !important;}.fusion-builder-column-3 > .fusion-column-wrapper {margin-right : 0px;margin-left : 0;}}@media only screen and (max-width:640px) {.fusion-body .fusion-builder-column-3{width:100% !important;}.fusion-builder-column-3 > .fusion-column-wrapper {margin-right : 0px;margin-left : 0px;}} .fusion-body .fusion-flex-container.fusion-builder-row-2{ padding-top : 0px;margin-top : 0;padding-right : 0px;padding-bottom : 0px;margin-bottom : 0;padding-left : 0px;} window._taboola = window._taboola || [];


Ċertament ma kienx xi skandlu nazzjonali ta' skala enormi.

Silvio Schembri ġiegħel lid-Dipartiment tal-Informazzjoni jxandar stqarrija partiġġjana għall-aħħar li tixbaħ l-għerf li ta' spiss ixandar il-One TV bħal, per eżempju, li 'Bernard Grech ma jħobbx lil pajjiżu' jew diskors simili.

U tad-Dipartiment tal-Informazzjoni obdewħ sal-inqas dettall.

Ejjew nagħmluha ċara mill-bidu nett.

Ħadd m'hu ser jitlef l-irqad bl-inkwiet għall-fatt li Silvio Schembri ġiegħel lil tad-DOI jagħtu tilqita ta' rispettabilità lill-ħmerijiet li jlissen meta dawn stampawhom fuq karti tal-gvern.

Ftit huma dawk li jagħtu każ il-kliem li jistqarr Silvio Schembri, stampati fejn ikunu stampati.

Iżda jidher li l-impjegati tad-DOI lanqas biss għandhom id-diċenza li jwettqu xogħolhom kif suppost.

Ma tarax li m'humiex ser jisfidaw ordni biex ixandru ċ-ċuċati ta' Silvio Schembri!

Niftakar li, fiż-żmien meta kont naħdem f'ministeru, kont bgħatt lid-DOI abbozz ta' stqarrija li kellha bixra kemmxejn partiġġjana u dakinhar stess kont irċevejt telefonata mingħand uffiċjal li jaħdem fid-Dipartiment li b'ċerta edukazzjoni talabni nibdel it-ton partiġġjan tal-istqarrija.

U hekk għamilt.

U minn dakinhar 'il quddiem qgħadt aktar attent u dan biex ma nimbarazzax lill-ħaddiema tas-servizz ċivili.

Issa l-ministri jistgħu jiktbu b'liema ton li jridu kull darba li dawn ixandru kitbiethom fil-paġna tagħhom tal- Facebook .

Madankollu dawn m'għandhom ebda dritt li jkaxkru magħhom fit-tajn lill-amministrazzjoni pubblika.

Jidhrilkom li qed infittex ix-xagħra fl-għaġina?

U ija mhux xorta?

Il-Kummissarju dwar l-i Standards innifsu ma jaħsibx li qed infittxu x-xagħra fl-għaġina.

Fl-10 ta' Awwissu 2019, il-Kummissarju dwar l-i Standards kiteb li l-imġieba tad-Dipartiment tal-Informazzjoni kienet waħda inaċċettabbli u tikser l-etika.

Fis-17 ta' Settembru 2019, l-istess Kummissarju reġa' tenna' l-pożizzjoni tiegħu wara li kien sar ilment dwar inċident simili.

Il-verità hi li Silvio Schembri mhux biss reġa' ġie jaqa' u jqum u abbuża mill-ħaddiema ta' tad-DOI.

Ġab ruħu b'dan il-mod minkejja l-fatt li biss 5 xhur ilu l-Kummissarju dwar l-i Standards kien diġà ġibidlu l-attenzjoni.

Din m'hi xejn ħlief impunità u disprezz lejn l-istituzzjonijiet li xogħolhom hu li jaħdmu indipendentement mill-gvern.

U ġaladarba jġibu ruħħom b'dan il-mod fejn jidħlu kwistjonijiet żgħar, aħseb u ara kif tkun l-imġieba tagħhom f'kwistjonijiet li jkunu akbar.

L-Awditur sab taħwid enormi fil-każ tal-għoti tal-art lid- DB Group biex dawn ikunu jistgħu jibnu bini mostruż fis-sit ta' dak li kien l-ITS f'San Ġorġ.

U l-Awditur bgħat rapport dettaljat lill-Parlament għaliex din l-istituzzjoni twieġeb direttament lill-Parlament u mhux lill-gvern.

Iżda x'għamel il-Parlament?

Ġie jaqa' u jqum altament.

Lanqas biss indenjaw ruħħom iressqu r-rapport għad-dibattitu u spiċċaw biex qiegħduh fuq l-ixkaffa.

Il-Kummissarju George Hyzler għandu l-ħabta li jiġġustifika r-rakkomandazzjonijiet li jagħmel sforz il-prinċipju tal-idealiżmu.

Huwa stqarr li "l-missjoni tal-uffiċċju tiegħu hu li jisfida l-konswetudnijiet li huma stabbiliti fis-sistema politika Maltija, kull darba li dawn il-konswetudnijiet inaqqsu l-livelli għoljin ta' mġieba li lkoll naspiraw li nħaddnu."

Silvio Schembri jaspira li jkollu livelli aktar għoljin ta' mġieba?

Kull min jaspira li jħaddan livelli għola ta' mġieba, diġà jkun iħaddan ċerti livelli ta' mġieba marbutin mad-diċenza bażika.

U ma nimmaġinax li Silvio Schembri ser iqum għada filgħodu u, b'ton ta ndiema, lid-Direttur tal-Informazzjoni jgħidlu li bi ħsiebu jsewwi l-imġieba tiegħu.

Anzi nasal biex ngħid li lid-direttur ser igħidlu li I-One TV u t-TVM m'humiex biżżejjed u li jeħtieġ lid-DOI ukoll biex ikompli jxerred il-ħmerijiet u ċ-ċuċati li għandu l-ħila li jlissen.

Previous: Kull meta jidħollok xi dubju f'moħħok, waħħal fis-suwed! .fusion-body .fusion-builder-column-2{width:50% !important;margin-top : 0px;margin-bottom : 0px;}.fusion-builder-column-2 > .fusion-column-wrapper {padding-top : 10px !important;padding-right : 10px !important;margin-right : 0;padding-bottom : 10px !important;padding-left : 10px !important;margin-left : 0px;}@media only screen and (max-width:1024px) {.fusion-body .fusion-builder-column-2{width:50% !important;}.fusion-builder-column-2 > .fusion-column-wrapper {margin-right : 0;margin-left : 0px;}}@media only screen and (max-width:640px) {.fusion-body .fusion-builder-column-2{width:100% !important;}.fusion-builder-column-2 > .fusion-column-wrapper {margin-right : 0px;margin-left : 0px;}} Next: Għadhom jirrifjutaw li jaqraw il-paġna li jriduna naqilbu .fusion-body .fusion-builder-column-3{width:50% !important;margin-top : 0px;margin-bottom : 0px;}.fusion-builder-column-3 > .fusion-column-wrapper {padding-top : 10px !important;padding-right : 10px !important;margin-right : 0px;padding-bottom : 10px !important;padding-left : 10px !important;margin-left : 0;}@media only screen and (max-width:1024px) {.fusion-body .fusion-builder-column-3{width:50% !important;}.fusion-builder-column-3 > .fusion-column-wrapper {margin-right : 0px;margin-left : 0;}}@media only screen and (max-width:640px) {.fusion-body .fusion-builder-column-3{width:100% !important;}.fusion-builder-column-3 > .fusion-column-wrapper {margin-right : 0px;margin-left : 0px;}} .fusion-body .fusion-flex-container.fusion-builder-row-2{ padding-top : 0px;margin-top : 0;padding-right : 0px;padding-bottom : 0px;margin-bottom : 0;padding-left : 0px;} window._taboola = window._taboola || [];


Indipendentement mill-fatt jeżistux jew le provi li jorbtu lil Joseph Muscat u lil Keith Schembri mal-pjan li tinqatel Daphne Caruana Galizia, mat-twettiq tad-delitt u mal-attentat biex dawk responsabbli għall-assassinju jaħarbu mill-ġustizzja, l-provi li hemm dwar ir-rabtiet li kellhom Joseph Muscat, Keith Schembri u Yorgen Fenech juru x'mistħija ta' gvern kellu pajjiżna.

Fil-qorti l-bieraħ il-Pulizija stqarret li Joseph Muscat kien ħoloq WhatsApp Group bejnu, Keith Schembri u Yorgen Fenech jumejn wara li kienu ġew arrestati l-aħwa Degiorgio u l-kompliċi tagħhom Vince Muscat.

F'dak il-perijodu, l-imġieba ta' dawn il-persuni ma tistax titqies bħala kumbinazzjoni.

Dan kien iż-żmien li matulu Melvin Theuma kien mar bilġri għand in-nutar biex jagħmel it-testment tiegħu.

X'aktarx li meta raġel ta' 38 sena jġib ruħu b'dan il-mod, ikun għaliex it-tabib tiegħu ikun avżah li m'għandux għomor twil.

Melvin Theuma kien ġibed ċerti konklużjonijiet mingħajr il-ħtieġa ta' parir mediku.

Meta ftit xhur wara, Vince Muscat kixef lil Melvin Theuma mal-Pulizija, dawn intebħu li ż-żjara li dan kien għamel għand in-nutar kien jeħtieġ li tiġi mgħarbla sewwa.

Huwa veru li kulħadd huwa fil-libertà li jagħmel testment jekk ikun jidhirlu li għandu jagħmlu.

M'hemm xejn illegali f'aġir bħal dan u minnha nnifisha, mġieba bħal din m'hix meqjusa bħala waħda li toħloq is-suspetti.

Iżda l-fatt li dan il-bniedem mar jagħmel testment ftit wara li seħħew l-arresti ġiegħel lill-Pulizija tissuspetta li Melvin Theuma kien kompliċi fid-delitt.

Il-messaġġi li bagħtu lil xulxin Muscat, Schembri u Fenech fuq il- WhatsApp group setgħu kienu dwar inbid, nisa, eċċetra.

Iżda l-fatt hu li ntbagħtu.

Jeħtieġ niftakru li mill-provi li nstemgħu s'issa rriżulta li Melvin Theuma kien wissa' lill-aħwa Degiorgio bil-quddiem li dawn kienu ser jiġu arrestati f'dik il-ġurnata tat-Tnejn filgħodu f'Diċembru, sitt ġimgħat biss wara l-assassinju ta' Daphne Caruana Galizia.

Huwa xehed li l-informazzjoni kien akkwistaha mingħand Yorgen Fenech.

U Melvin Theuma kompla jistqarr li Yorgen Fenech kien qallu li l-informazzjoni kienet waslitlu mingħand Keith Schembri.

Jekk din l-istqarrija hi minnha, Keith Schembri kien diġà jaf li Yorgen Fenech kien imdaħħal fid-delitt meta ħadd ma kien għadu qed jissuspetta fih.

U issa rriżulta li Joseph Muscat, li ammetta li kien ilu ħabib ma' Yorgen Fenech għal diversi snin qabel l-2017, kien ħoloq WhatsApp chat bejn tlieta f'dik il-ġimgħa stess meta saru l-arresti.

Kull min kellu f'moħħu xi suspett dwar l-involviment ta' Yorgen Fenech fid-delitt ċertament kien ikun mimli bl-ansjetà dakinhar li l-aħwa Degiorgio u Muscat kienu ġew arrestati.

U kien ikun irid itaffi din l-ansjetà billi joqgħod b'seba' għajnejn fuq il-burdata li jkun fiha Yorgen Fenech.

Waqt li Yorgen Fenech kien qed jibgħatilhom messaġġi dwar l-avventuri tiegħu fil-kċina jew fil-kamra tas-sodda, għal Joseph Muscat u għal Keith Schembri dan kien sinjal li Yorgen Fenech jinsab trankwill.

Iżda s-sitwazzjoni kienet waħda differenti meta lil Keith Schembri.

Yorgen Fenech talbu bil-ħniena biex "ma jħalliħx waħdu".

U dwar dan, Joseph Muscat u Keith Schembri bgħatu messaġġi lil xulxin sa tard bil-lejl.

Dan kollu jwassal biex jikbru s-suspetti.

Il-bieraħ il-Pulizija ma setgħetx tgħid b'ċertezza min kien dak li, fi żmien meta kienu qed isiru protesti kbar fit-toroq u fi żmien l-poplu kien qed jara lill-gvern ta' Joseph Muscat jiġġarraf quddiem għajnejh, lil Yorgen Fenech bgħatlu kopja tal-proklama presidenzjali li tat l-immunità lil Melvin Theuma.

Ma nafx kif il-provi li nġabru mill- mobile ta' Yorgen Fenech ma jurux minn fejn kien wasallu l-messaġġ bil-kliem tal-proklama.

Iżda anki fin-nuqqas ta' provi forensiċi, ma tridx wisq għerf biex tintebaħ il-messaġġi mingħand min kienu qed jaslulu.

Kemm seta' kien hemm persuni li raw il-kliem tal-proklama fil-ħin li din tfasslet u spiċċat f'idejn Yorgen Fenech?

Qed nippreżumi li ma kienux il-President ta' Malta jew l-Avukat Ġenerali li għaddew kopja tal-proklama lil Yorgen Fenech.

U l-Kummissarju tal-Pulizija Lawrence Cutajar jidher li kien aktar moħħu f'Melvin Theuma milli f'Yorgen Fenech.

Silvio Valletta kien inqala' barra mix-xena.

L-ispetturi tal-pulizija wrew bil-provi li jinsabu determinati li jaraw lil Yorgen Fenech fil-ħabs u għaldaqstant ma kienux ser igħinuh huma u jħejju ruħħom biex jarrestawh.

Ma kienitx biss il-kopja tal-proklama l-unika informazzjoni sensittiva li ma messhiex kienet fil-pussess ta' persuna suspettata bi qtil.

Fil- mobile ta' Yorgen Fenech, il-Pulizija sabet ir-ritratti ta' dawk li jinsabu mixlija bil-qtil u ta' kriminali oħrajn b'deskrizzjoni dwar il-ħiliet kriminali speċjali li dawn għandhom.

Din l-informazzjoni xi ħadd għaddieha lil Yorgen Fenech.

U Joseph Muscat u Keith Schembri – għalkemm f'termini strettament kriminali huma preżunti bħala persuni innoċenti sakemm ma jiġix pruvat il-kuntrarju – politikament għandhom ma' wiċċhom provi li li jorbtuhom f'rabta inaċċettabbli ma' Yorgen Fenech.

Dawn it-tnejn għadhom sal-lum meqjusin bħala eroj mill-Partit Laburista.

Robert Abela u l-partit tiegħu baqgħu sal-lum jirrifjutaw li jiddisassoċjaw minn ma' Joseph Muscat.

Ta' sikwit igħidulna li l-pajjiż jeħtieġ li jaqleb il-paġna dwar l-assassinju ta' Daphne Caruana Galizia.

Iżda għadhom jirrifjutaw li jaqraw il-paġna li jriduna naqilbu.

Previous: Silvio Schembri u l-livelli għoljin ta' mġieba fil-ħajja pubblika ma joqgħodux flimkien .fusion-body .fusion-builder-column-2{width:50% !important;margin-top : 0px;margin-bottom : 0px;}.fusion-builder-column-2 > .fusion-column-wrapper {padding-top : 10px !important;padding-right : 10px !important;margin-right : 0;padding-bottom : 10px !important;padding-left : 10px !important;margin-left : 0px;}@media only screen and (max-width:1024px) {.fusion-body .fusion-builder-column-2{width:50% !important;}.fusion-builder-column-2 > .fusion-column-wrapper {margin-right : 0;margin-left : 0px;}}@media only screen and (max-width:640px) {.fusion-body .fusion-builder-column-2{width:100% !important;}.fusion-builder-column-2 > .fusion-column-wrapper {margin-right : 0px;margin-left : 0px;}} Next: Nittama li jibqa' b'xiber imnieħer .fusion-body .fusion-builder-column-3{width:50% !important;margin-top : 0px;margin-bottom : 0px;}.fusion-builder-column-3 > .fusion-column-wrapper {padding-top : 10px !important;padding-right : 10px !important;margin-right : 0px;padding-bottom : 10px !important;padding-left : 10px !important;margin-left : 0;}@media only screen and (max-width:1024px) {.fusion-body .fusion-builder-column-3{width:50% !important;}.fusion-builder-column-3 > .fusion-column-wrapper {margin-right : 0px;margin-left : 0;}}@media only screen and (max-width:640px) {.fusion-body .fusion-builder-column-3{width:100% !important;}.fusion-builder-column-3 > .fusion-column-wrapper {margin-right : 0px;margin-left : 0px;}} .fusion-body .fusion-flex-container.fusion-builder-row-2{ padding-top : 0px;margin-top : 0;padding-right : 0px;padding-bottom : 0px;margin-bottom : 0;padding-left : 0px;} window._taboola = window._taboola || [];


Il-bieraħ Robert Abela sfida lill-oppożizzjoni biex tappoġġjah dwar diversi kwistjonijiet importanti ta' politika.

Ta' qablu kellu oppożizzjoni mansa u għaldaqstant qed jistenna' li l-oppożizzjoni, issa b'mexxej differenti, tgħaddi mill-istess triq.

Nittama li l-oppożizzjoni m'hix ser tiżfen għad-daqqa tiegħu.

Il-PN għamel sew meta ddeċieda li ma jappoġġjax in-nomina mill-ġdid ta' John Mamo bħala chairman tal-MFSA.

M'għandniex nissottovalutaw is-sinjifikat ta' deċiżjoni bħal din.

Sa minn kmieni fis-snin disgħin, iż-żewġ partiti ppruvaw li jikkoperaw fejn tidħol il-politika dwar is-servizzi finanzjarji.

Il-liġijiet li ddaħħlu u li jirregolaw dan il-qasam kienu neqsin mill-kontroversji u l-ħatriet għoljin saru bi ftehim bejn iż-żewġ naħat.

Iżda f'dawn l-aħħar 8 snin rajna x'jista' jwettaq gvern korrott biex dan il-ftehim jimsħu mal-art.

L-oppożizzjoni kienet baqgħet lura milli toħroġ qatta' bla ħabel kontra mġieba llegali u dan il-fatt ġie sfruttat mill-gvern.

Il-messaġġ li għadda John Mamo fis-sens li ma kellu "ebda ndiema" ma ntlaqgħax tajjeb u bgħat sinjal ikraħ.

L-MFSA ppermettiet li tingħata daqqa wara l-oħra lir-reputazzjoni tajba ta' Malta fil-qasam tas-servizzi finanzjarji biex issa l-ħsara li saret qed iddgħajjef il-prospetti ta' pajjiżna f'dan il-qasam.

Iżda l-qofol tad-diżastru kien meta l-MFSA ħatret lil Joseph Cuschieri bħala kap eżekuttiv.

Saħansitra anki dwar is-safra li dan kien għamel f'Las Vegas ma' Yorgen Fenech, John Mamo ħass li ma kellux għalxiex jesprimi ndiema.

U issa Robert Abela qed jippretendi li l-oppożizzjoni għandha tappoġġjah fejn tidħol l-iskema mġedda dwar il-bejgħ tal-passporti.

Qed jippretendi wisq għaliex il-PN kien kontra l-bejgħ taċ-ċittadinanza meta kien fil-gvern qabel l-2013, kemm meta Simon Busuttil kien kap tal-oppożizzjoni u anki wara li leħaq Adrian Delia.

Il-prim ministru qed jippretendi li l-PN għandu jagħmel kutrumbajsa politika u li jappoġġja l-bejgħ taċ-ċittadinanza Maltija lil persuni li m'għandhom ebda rabta ma' pajjiżna biex jużawha għall-iskopijiet ta' moħħhom.

Bosta drabi dawn l-iskopijiet ikunu ta' natura kriminali jew illeċta.

U bosta drabi wkoll jispiċċa mċappas l-isem tajjeb ta' Malta u tal-Maltin f'għajnejn id-dinja.

Robert Abela jiġi jitmejjel.

U jippretendi li l-PN għandu jiġi jaqa' u jqum ukoll.

Robert Abela jippretendi l-appoġġ ukoll fejn għandha x'taqsam l-immigrazzjoni.

Qal li jrid "l-ispirtu tal-għaqda" meta ma wiċċna jkollna l-uċuħ ta' tfal, nisa u rġiel mejtin bil-ġuħ u bil-għatx li jkunu qed ifittxu l-kenn mill-miżerja, t-tortura, l-iskjavitù u x'aktarx il-mewt huma u jaqsmu l-baħar fuq qxur tal-baħar żgħar li jkunu ħallsu għalihom bil-ġid kollu tagħhom.

Robert Abela jrid ukoll l-appoġġ tal-oppożizzjoni kull meta jordna lil tal-armata jibqgħu lura milli jagħtu l-għajnuna meta d-dgħajjes tal-migranti jibdew jagħmlu l-ilma jew kull meta jsakkarhom f'dgħajjes f'nofs ta' baħar u jċaħħadhom mid-drittijiet bażiċi tagħhom.

Lill-oppożizzjoni jridha tappoġġjah kull meta lil tal-armata tal-Libja jitlobhom jidħlu fl-ibħra territorjali Maltin biex ikaxkru magħhom lura lejn il-kundizzjonijiet inumani u l-iskjavitù li hemm fil-kampijiet ta' pajjiżhom.

Nittama li Robert Abela jibqa' b'xiber imnieħer.

Previous: Għadhom jirrifjutaw li jaqraw il-paġna li jriduna naqilbu .fusion-body .fusion-builder-column-2{width:50% !important;margin-top : 0px;margin-bottom : 0px;}.fusion-builder-column-2 > .fusion-column-wrapper {padding-top : 10px !important;padding-right : 10px !important;margin-right : 0;padding-bottom : 10px !important;padding-left : 10px !important;margin-left : 0px;}@media only screen and (max-width:1024px) {.fusion-body .fusion-builder-column-2{width:50% !important;}.fusion-builder-column-2 > .fusion-column-wrapper {margin-right : 0;margin-left : 0px;}}@media only screen and (max-width:640px) {.fusion-body .fusion-builder-column-2{width:100% !important;}.fusion-builder-column-2 > .fusion-column-wrapper {margin-right : 0px;margin-left : 0px;}} Next: X'inhi r-raġuni wara d-deċiżjoni ta' żewġ maġistrati li jirrikużaw ruħħom milli jisimgħu l-kawża li saret kontra l-avukatini qaddejja ta' Yorgen Fenech? .fusion-body .fusion-builder-column-3{width:50% !important;margin-top : 0px;margin-bottom : 0px;}.fusion-builder-column-3 > .fusion-column-wrapper {padding-top : 10px !important;padding-right : 10px !important;margin-right : 0px;padding-bottom : 10px !important;padding-left : 10px !important;margin-left : 0;}@media only screen and (max-width:1024px) {.fusion-body .fusion-builder-column-3{width:50% !important;}.fusion-builder-column-3 > .fusion-column-wrapper {margin-right : 0px;margin-left : 0;}}@media only screen and (max-width:640px) {.fusion-body .fusion-builder-column-3{width:100% !important;}.fusion-builder-column-3 > .fusion-column-wrapper {margin-right : 0px;margin-left : 0px;}} .fusion-body .fusion-flex-container.fusion-builder-row-2{ padding-top : 0px;margin-top : 0;padding-right : 0px;padding-bottom : 0px;margin-bottom : 0;padding-left : 0px;} window._taboola = window._taboola || [];


Tan- Newsbook xandru storja li tgħid li l-Prim Imħallef għandu jagħżel maġistrat hu biex jisma' l-kawża li bdiet il-Pulizija kontra l-avukati Gianluca Caruana Curran u Charles Mercieca talli dawn allegatament ippruvaw ixaħħmu lil Ivan Martin tat- Times of Malta .

Dan ma jistax ħlief ifisser li żewġ maġistrati diġà rrikużaw ruħħom mid-dmir li jisimgħu il-kawża.

Nikkonċedi li maġistrat jista' jħoss ċerta skumdità meta jkun ser jisma' l-kawża li fiha jkun involut bħala akkużat avukat li jaħdem fil-qorti.

Il-kwistjoni hi waħda kumplessa għaliex inzerta li dawn iż-żewġ avukati għandhom ħbieb li għandhom ċerta setgħa.

U t-tnejn huma avukati difensuri ta' Yorgen Fenech.

Bniedem li hu meqjus innoċenti sakemm ma jiġix pruvat il-kuntrarju, li qed jiċħad li huwa ħati tal-akkużi li għandu ma' wiċċu u li għadu ma nstabx ħati li wettaq xi delitt.

Madankollu, sforz il-kredenzjali li għandu, ma tistax tlum lil min jittimbrah bħala kap tal-mafja.

U d-delitt li dawn l-avukati jinsabu mixlija bih huwa delitt li allegatament wettqu fil-kapaċità tagħhom ta' aġenti tal-istess kap tal-mafja.

U mhux bħala l-avukati tiegħu.

Yorgen Fenech għandu kull dritt li jkollu avukati li jidhru għalih fil-qorti.

Il-każ kontra l-avukati m'għandu xejn x'jaqsam max-xogħol legali tagħhom.

Iżda maġistrat m'huwiex ġustifikat li jirrikuża ruħu għax iħoss skumdità professjonali jew minħabba l-konnessjonijiet politiċi tal-avukati jew minħabba biża' mill-mafja.

Il-maġistrati huma mħallsin biex jisimgħu l-kawżi li jinġiebu quddiemhom mingħajr biża' jew favur.

Ir-raġunijiet għar-rikuża huma elenkati b'mod ċar fil-liġi.

Maġistrat ikollu d-dritt li jirrikuża ruħu milli jisma' kawża jekk l-akkużat ikun jiġi minnu mill-qrib, jekk kien sħab f'xi negozju mal-akkużat, jekk l-akkużat xi darba kien klijent tiegħu, jekk kien diġà sema' l-kawża, jekk kien xhud fil-kawża, jekk martu jew żewġha kellhom xi interess fil-kawża, jekk l-avukat ikun jiġi minnu u jekk kien qed jisma' kawża oħra li fiha jinsab imdaħħal l-akkużat.

Għal liema minn dawn ir-raġunijiet żewġ maġistrati rrinunjaw milli jisimgħu l-kawża li l-Pulizija fetħet kontra Gianluca Caruana Curran u Charles Mercieca?

Ninsab kważi ċert li teżisti xi proċedura miktuba f'xi liġi li tagħti d-dritt lill-ġudikatura li ma tweġibx għal din il-mistoqsija u li żżomm fommha sieket.

Għaliex, tafu intom, il-ġustizzja għandha tkun trasparenti.

Anki fil-konfront ta' Mafjużi li jiċħdu kull akkuża.

U saħansitra fil-konfront tal-avukatini qaddejja tagħhom.


Pierre Portelli u jien konna kollegi fl-Università.

Huwa xi ftit akbar minni fl-età.

Kien issieħeb fil-programm dwar il-komunikazzjoni meta kien diġà student matur.

It-tnejn li aħna konna niddilettaw bil-films tal-biża' u konna wkoll insegwu l-politika.

Dan kien fl-1994, perijodu li uliedi jimmaġinaw li kien żmien li ilu li għadda ġmielu.

Kien hu li ntroduċieni fil-Partit Nazzjonalista u kien bis-saħħa tiegħu li ktibt l-ewwel sensiela ta' kitbiet f'In-Nazzjon, gazzetta li kienet ftit aktar irrilevanti milli hi llum.

Jiena kont ħajjartu biex nieħdu sehem f'kompetizzjoni finta tal-Parlament Ewropew u niftakar li konna rbaħna premju li kkonsista fi vjaġġ għall-Belġju u għal Franza.

Wara s-sentejn li għamilna flimkien fl-istess kors, qbadna triq għal rasna iżda ż-żmien li għamilna flimkien ma nista' ninsieħ qatt.

Din hi r-raġuni l-għala nħossni rrabjat għalih aktar milli kont inkun irrabjat li kieku dak li qed jinkixef dwar ir-rabtiet li kellu ma' Yorgen Fenech kienu jinvolvu lil ħaddieħor.

Mhux qed nikkritika l-ħbiberija li Pierre kellu ma' Yorgen Fenech.

Qed nikkritika l-fatt li huwa kien ingħata s-setgħa li jieħu d-deċiżjonijiet u li jfassal il-politika tal-PN, li jmexxi l-mezzi tax-xandir tal-partit u jfassal il-linja editorjali, li jiddeċiedi dwar dak li kellu jidħol għat-tmexxija tal-partit u jattwa d-deċiżjonijiet tiegħu u jeżerċita s-setgħa f'wieħed miż-żewġ partiti l-kbar li hawn fil-pajjiż.

U, hu u jagħmel dan kollu, jissokta bir-rabtiet ma' Yorgen Fenech.

Seta' kien min kien.

Iżda Pierre Portelli żamm ir-rabtiet tiegħu ma' Yorgen Fenech fi żmien meta dan il-bniedem sinjurun kien inkixef bħala s-sid tal-kumpannija 17 Black .

Jiġifieri kien inkixef bħala l-bniedem li kien ixaħħam.

Żmien li matulu Daphne Caruana Galizia kienet skopriet il-kumpanniji sigrieti ta' Keith Schembri u ta' Konrad Mizzi fil-Panama.

U Daphne, li kixfet it-tixħim u l-ħmieġ kollu, spiċċat biex ġiet assassinata permezz ta' karrozza-bomba.

Niftakar li kont irrabjajt bil-kbir dakinhar li Pierre Portelli – dak iż-żmien fost dawk tal-quċċata tat-tmexxija tal-PN – kien xehed f'kawża li jien kont għamilt kontra l-PN wara li tan-Net TV gidbu dwar il-mod li jien kont irrappurtajt ir-rabtiet ta' Adrian Delia mal-ewwel kumpannija li ġiet liċenzjata biex tinnegozja l-ħaxixa mediċinali.

Dik il-kawża kont irbaħtha u l-PN kellu jħallas id-danni ordnati mill-qorti.

Iżda l-imġieba ta' Pierre Portelli hu u jixhed fil-qorti kienet agħar mill-gideb tan-Net TV u mill-fatt li hu kien irrifjuta li jagħtini l-opportunità li nwieġeb għal dak li kien ġie allegat dwari.

Ix-xhieda tiegħu kienet mimlija rrilevanzi, nofs veritajiet u gideb: ried bħallikieku jagħmel vendikazzjoni.

Kien jaf li din ix-xhieda kienet ser toħloq ferment fost il-partitarji ta' Adrian Delia.

Fil- Facebook għadni sal-lum niġi mgħajjar bl-"Arriva", biż- "Zimbabwe" u li jien merċenarju b'regħba għall-flus.

Dan it-tgħajjir kien beda' wara li fil-qorti Pierre Portelli xehed li ma setgħax "jemminni".

Huwa kien xehed li jien kont tlift kull kredibilità meta, fi stadju bikri tal-kampanja ta' Adrian Delia biex isir Kap, kont aċċettajt li nikteb xi artiklu li kellhom jidhru f'ismu bħala parti mill-kampanja.

Għalhekk qal li jien kont merċenarju.

Iżda Pierre Portelli għajjarni li jien bniedem rgħib għaliex, hekk kif intemmet il-kampanja, ma ridtx nibqa' niktiblu l-artikli b'xejn.

Il-ħelwa hi li, waqt li kien qed igħajjarni li jien bniedem rgħib, skont kif xehed Keith Scembri huwa kien qed jirċievi flejjes mingħand Yorgen Fenech.

X'wiċċ kellu li jgħajjarni merċenarju?

M'għandniex xi ngħidu, nħossni kemmxejn patetiku ngerger dwar l-ipokresija ta' Pierre Portelli.

Naf li m'jinix waħdi.

Min jaf kemm il-darba lill-kritiċi ta' Adrian Delia xliehom b'konġuri kontra l-mexxej tagħhom meta fil-fatt il-konġuri kien qed jagħmilhom hu kontra l-Grupp Parlamentari tal-partit tiegħu kif jidher ċar mill-messaġġi fil- mobile ta' Yorgen Fenech.

Min jaf kemm il-darba xela' lill-membri tal-Grupp Parlamantari u tal-Eżekuttiv tal-PN li kienu qed igħaddu informazzjoni lill-istampa meta issa jidher li kien inqeda' b'Yorgen Fenech biex setgħu xxandru stejjer ta' kritika kontra membri parlamentari tal-PN fl-istampa li tappoġġja lill-gvern.

Konna ilna li sirna nafu li Pierre Portelli kien qed jinqeda' bil-mezzi tax-xandir tal-PN biex jiskredita lill-għedewwa ta' Adrian Delia.

Fil-fatt, darba minnhom il-gazzetta tal-PN xliet lil attivisti tal- Occupy Justice li kienu qed jikkoperaw ma' Joseph Muscat biex jiġi ntrodott l-abort.

Naf li dan m'hu xejn ħlief ġenn.

Iżda dawn il-gideb u suspetti dwar konġuri għadhom sal-lum jagħmlu l-ħsara.

Lil Pierre Portelli llum m'għandniex narawh b'nemes iżda jidher li s-suċċessuri tiegħu adottaw il-metodi distruttivi tiegħu.

Din il-ħsara diffiċli li tissewwa'.

Pierre Portelli jgħid li issa qed igħix bi kwietu u li mhux ser jerġa' jintefa' għall-ħajja politika jekk mhux biex jiddefendi d-drittijiet tiegħu fil-qorti.

Darba waħda, għall-ħabta tal-2014, kelli konversazzjoni simili miegħu.

Dak iż-żmien kien qed imexxi l- Malta Independent u għal sena sħiħa jien kont dħalt f'qoxorti wara li l-gvern li kont parti minnu kien tilef l-elezzjoni.

Il-gvern il-ġdid kien qed jagħmel il-qassatat bil-ftehim li sar mal-kuntrattur il-ġdid tat-tmexxija tal-karrozzi tal-linja u Pierre Portelli kien talab il-kummenti tiegħi.

Jiena weġibtu billi għidtlu li ma kienx bi ħsiebni nikkummenta għaliex żmieni mal-gvern kien għadda u li issa għandna nħallu f'idejn min kien qed imexxi.

Bil-għan li jipprova jipperswadini, Pierre Portelli qalli li kien "wasal iż-żmien tat-tpattija".

Iżda jien kont żammejt iebes: kont qed ngħix fil-kwiet u kien l-elettorat li għażilli din il-ħajja ta' serenità.

Iżda issa s-sitwazzjoni inbidlet.

Pierre Portelli m'huwiex iżomm fommu sieket għaliex irid iżomm ruħu l-bogħod mis-setgħa li kellu fl-imgħoddi.

Sadd ħalqu għaliex qed jinkixef ta' dak li fil-fatt hu.

Lil Karol Aquilina, lil David Thake, lil Jason Azzopardi u lil oħrajn kien xliehom bi żlealta meta l-fatti juru li kien proprju hu l-ħati ta' żlealtà.

Il-lealtà kienet lejn dawk li kienu qed jimlewlu bwietu.

Lejn dawk li hu għamilha tal-qaddej tagħhom.

Bejn id-Dar Ċentrali u Portomaso kien allegatament ġej u sejjer mgħobbi bi flus kontanti lejn direzzjoni waħda u bi pjaċiri politiċi lejn direzzjoni oħra.

Dan kien il-post li fih kien ġie miftiehem il-kuntratt tal-Electrogas.

U fejn kienu nħmew 17 Black-Hearnville/Tillgate.

Il-ħajja saret qisha film tal-biża'.

Previous: X'inhi r-raġuni wara d-deċiżjoni ta' żewġ maġistrati li jirrikużaw ruħħom milli jisimgħu l-kawża li saret kontra l-avukatini qaddejja ta' Yorgen Fenech? .fusion-body .fusion-builder-column-2{width:50% !important;margin-top : 0px;margin-bottom : 0px;}.fusion-builder-column-2 > .fusion-column-wrapper {padding-top : 10px !important;padding-right : 10px !important;margin-right : 0;padding-bottom : 10px !important;padding-left : 10px !important;margin-left : 0px;}@media only screen and (max-width:1024px) {.fusion-body .fusion-builder-column-2{width:50% !important;}.fusion-builder-column-2 > .fusion-column-wrapper {margin-right : 0;margin-left : 0px;}}@media only screen and (max-width:640px) {.fusion-body .fusion-builder-column-2{width:100% !important;}.fusion-builder-column-2 > .fusion-column-wrapper {margin-right : 0px;margin-left : 0px;}} Next: Taret mar-riħ il-wiegħda ta' Adrian Delia ta' 500,000 ewro għall-karità .fusion-body .fusion-builder-column-3{width:50% !important;margin-top : 0px;margin-bottom : 0px;}.fusion-builder-column-3 > .fusion-column-wrapper {padding-top : 10px !important;padding-right : 10px !important;margin-right : 0px;padding-bottom : 10px !important;padding-left : 10px !important;margin-left : 0;}@media only screen and (max-width:1024px) {.fusion-body .fusion-builder-column-3{width:50% !important;}.fusion-builder-column-3 > .fusion-column-wrapper {margin-right : 0px;margin-left : 0;}}@media only screen and (max-width:640px) {.fusion-body .fusion-builder-column-3{width:100% !important;}.fusion-builder-column-3 > .fusion-column-wrapper {margin-right : 0px;margin-left : 0px;}} .fusion-body .fusion-flex-container.fusion-builder-row-2{ padding-top : 0px;margin-top : 0;padding-right : 0px;padding-bottom : 0px;margin-bottom : 0;padding-left : 0px;} window._taboola = window._taboola || [];